open-index/open-wikipedia-markdown huggingface dataset:
డి.యోగానంద్

**యోగానంద్ దాసరి,** అలనాటి సినిమా దర్శకుడు.
## జీవిత విశేషాలు
ఇతడు గుంటూరు జిల్లా, పొన్నూరులో జన్మించాడు. మద్రాసులో పెరిగి పెద్దవాడయ్యాడు. ఇతడు ప్రతివాది భయంకరాచారితో కలిసి స్వాతంత్రోద్యమంలో పాల్గొన్నాడు. తరువాత చిత్ర పరిశ్రమలో ప్రవేశించి గూడవల్లి రామబ్రహ్మం, ఎల్.వి.ప్రసాద్‌ల వద్ద సహాయకుడిగా పనిచేశాడు. దర్శకునిగా ఇతని తొలి సినిమా అమ్మలక్కలు. సినిమాలలో ప్రవేశించిన తొలిరోజులలో ఇతడు నందమూరి తారకరామారావు, టి.వి.రాజులతో ఒకే గదిలో ఉండేవాడు.

## కుటుంబం
ఇతడు ప్రముఖ నటుడు శ్రీవత్స (మల్లీశ్వరి సినిమాలో శ్రీకృష్ణదేవరాయల వేషధారి) కుమార్తె హనుమాయమ్మను వివాహం చేసుకున్నాడు. వీరికి ఇద్దరు కుమారులు ముగ్గురు కుమార్తెలు ఉన్నారు.

## చిత్రాలు
### తెలుగు చిత్రాలు
#### [[నందమూరి తారక రామారావు]]తో
:తోడుదొంగలు (1954)
:జయసింహ (1955)
:ఆలీబాబా 40 దొంగలు
:అమ్మలక్కలు (1953)
:తోడుదొంగలు (1954)
:విజయగౌరి 1955
:శ్రీ గౌరీ మహత్యం (1956)
:వచ్చిన కోడలు నచ్చింది (1959)
:గులేబకావళి కథ (1962)
:ఉమ్మడి కుటుంబం(1967)
:తిక్క శంకరయ్య (1968)
:బాగ్దాద్ గజదొంగ (1968)
:కోడలు దిద్దిన కాపురం (1970)
:డబ్బుకు లోకం దాసోహం (1973)
:వాడే వీడు (1973)
:కథానాయకుని కథ (1973)
:వేములవాడ భీమకవి (1975)
:సింహం నవ్వింది (1983)

#### [[అక్కినేని నాగేశ్వరరావు]]తో

:ఇలవేల్పు (1956)
:పెళ్ళి సందడి (1959)
:కన్నకూతురు (1960)
:మూగ నోము (1969)
:జై జవాన్ (1970)

#### ఇతర కథానాయకులతో
:సాహస వీరుడు (1956)
:రాణీ సంయుక్త (1963)
:ముగ్గురమ్మాయిలు మూడు హత్యలు (1965)
:ఈ కాలం దంపతులు (1975)
:గృహప్రవేశం (1977)

### తమిళ చిత్రాలు
యోగానంద్ 12 సినిమాలు తమిళంలో చేసారు: కొన్ని పాపులర్ చిత్రాలు

* మరుమగల్
* అంబు ఎంగై
* మదురై వీరన్
* పార్తీబన్ కనవు - వీర సామ్రాజ్యం పేరుతో తెలుగులో డబ్ అయ్యింది.
* కవేరియన్ కనవన్
* పరిసు
* పసమం నేశామం

## అవార్డులు

* 1981 లో తమిళనాడు ప్రభుత్వం ప్రతిష్ఠాత్మక కలైమామణి అవార్డు.

## మరణం
ఇతడు 2006, నవంబర్ 23వ తేదీన తన 84వ యేట హృద్రోగంతో మరణించాడు. 

## మూలాలు

## బాహ్య లంకెలు
* https://web.archive.org/web/20160307001228/http://tollywoodphotoprofiles.blogspot.in/2009/08/yoganand-d.html
*

వర్గం:1922 జననాలు
వర్గం:2006 మరణాలు
వర్గం:తెలుగు సినిమా దర్శకులు
వర్గం:తమిళ సినిమా దర్శకులు
వర్గం:గుంటూరు జిల్లా సినిమా దర్శకులు
వర్గం:గుంటూరు జిల్లా స్వాతంత్ర్య సమర యోధులు
రైట్ సోదరులు

**రైట్ సోదరులు** ఓర్విల్లే (1871 ఆగస్టు 19 - జనవరి 30, 1948), విల్బర్ (1867 ఏప్రిల్ 16 - మే 30, 1912) ఇద్దరు అమెరికన్ అన్నదమ్ములు, విమాన సృష్టికర్తలు, విమాన చోదక మార్గదర్శకులు. వీరు ప్రపంచపు మొట్టమొదటి భారీ యాంత్రిక విమానాన్ని కనిపెట్టి, నిర్మించి, నియంత్రించి 1903 డిసెంబరు 17 న విజయవంతంగా గాలిలో ఎగిరించారు. 1905 నుండి 1907 వరకు ఈ సోదరులు వారి ప్లయింగ్ యంత్రాన్ని మొదటి ఆచరణాత్మక స్థిర వింగ్ విమానముగా అభివృద్ధి పరచారు. ప్రయోగాత్మక విమానాలను తయారు చెయ్యడం మొదటిసారి కాకున్నా, రైట్ సోదరులు స్థిర వింగ్ ఆధారితంగా విమాన నియంత్రణను సాధ్యం చేయటం మొదట కనిపెట్టినదే.

## చిత్రమాలిక

File:First flight2.jpg|1903 డిసెంబరు 17 న రైట్ ఫ్లైయర్ I యొక్క మొదటి విమానాన్ని నడుపుతున్న ఓర్విల్లే, వింగ్టిప్ వద్ద నడుస్తున్నవిల్బర్ . 
File:WrightBrothersBicycle.JPG|నేషనల్ ఎయిర్ అండ్ స్పేస్ మ్యూజియం వద్ద రైట్ సోదరుల సైకిల్ 


వర్గం:రైట్ సోదరులు
వర్గం:1867 జననాలు
వర్గం:1871 జననాలు
వర్గం:1912 మరణాలు
వర్గం:1948 మరణాలు
వర్గం:విమానాలు
ఇస్కాన్ చంద్రోదయ ఆలయం (మయాపూర్)

thumb|250x250px|మాయాపూర్, నాబాద్వీప్ నది సంగమం వద్ద ఉన్న చంద్రాదోయ ఆలయం చిత్రం
**చంద్రోదయ దేవాలయం**, భారతదేశంలోని పశ్చిమ బెంగాల్ రాష్ట్రం, మయాపూర్ (మయపుర) లో ఉంది.   దీనిని గతంలో మియాపూర్ అని పిలిచేవారు. ఇది బామన్పుకుర్ పొరుగు ప్రాంతం, రెండు నదుల సంగమం వద్ద, నబద్వీప్ ప్రక్కనే ఉంది. ఇక్కడ జలంగి నది జలాలు గంగతో కలిసిపోతాయి.ఇది కోల్‌కతాకు ఉత్తరాన 130 కిలోమీటర్ల దూరంలో ఉంది. నబద్వీప్తో పాటు, గౌడియా వైష్ణవిజం అనుచరులు దీనిని ఆధ్యాత్మిక ప్రదేశంగా భావిస్తారు. ఇది ప్రపంచంలోనే అతి పెద్ద దేవాలయం. పశ్చిమ బెంగాల్లో వున్న ఈ ఆలయ నిర్మాణం గావించింది ఒక పరదేశీయుడు. ఆ వివరాలు తెలిపేదే ఈ కథనం.

## ఆలయ నిర్మాణానికి ప్రేరణ
ప్రపంచ స్థాయి కార్ల కంపెనీ ఫోర్డ్. ఆ కంపెనీ వ్వవస్థాపకుడు హెన్రీ ఫోర్డ్. అతని తనయుడు ఆల్ఫ్రెడ్ ఫోర్డ్. అతనిది రాజా లాంటి జీవితం. కాని అతనికున్న సంపద, పేరు ప్రఖ్యాతులు అతనిని చిరకాలం సంతోషపెట్టలేక పోయాయి. కొత్తదనం కోసం వెతుకులాటలో మావోయిజం, బౌద్ధం ఇలా అన్ని ఇజాలను చూశారు. కానీ అవేవీ ఇతనిని సంతోషపెట్టలేక పోయాయి. అప్పటివరకు భగవద్గీత అంటే తెలియని అతను మొదటిసారిగా అంతర్జాతీయ కృష్ణ చైతన్య సమాజం (ఇస్కాన్) వ్యవస్థాపకులైన ప్రభు పాదులు రచించిన భగవద్గీతను చదివారు. అందులో శ్రీకృష్ణుని గొప్ప వ్వక్తిగా చిత్రించిన తీరు ఫోర్డ్ ను అమితంగా ఆకట్టుకుంది. దాంతో 1975 లో అతను శ్రీకృష్ణుని భక్తుడైపోయాడు. అంతే కాక, హిందువుగా మారి తన పేరును *అంబరీష*గా మార్చుకున్నాడు. ప్రభుపాదుల వారి సూచనల ప్రకారం మద్యం, మాంసం మానేసి శాకాహారియై తన ఆహారాన్ని తానే వండుకోవడం మొదలెట్టాడు. తన మతమార్పిడికి తల్లి దండ్రులు మొదట్లో అభ్యంతర పెట్టినా చివరికి ఒప్పుకున్నారు.

## ఎవరు నిర్మించారు
ఫోర్డ్ డెట్రాయిట్‌లో ఒక పెద్ద భవంతిని కట్టించి దాన్ని కృష్ణ మందిరంగా మార్చాడు. దాని ప్రారంబోత్సవానికి ఫోర్డ్ తల్లిదండ్రులతో బాటు ప్రభుపాదులు కూడా వచ్చారు. ఆ సందర్భంలో ప్రభుపాదుల ఇస్కాన్ ప్రధాన కేంద్రమైన పశ్చిమ బెంగాల్ లోని మాయాపూర్లో అంతర్జాతీయ స్థాయి దేవాలయాన్ని నిర్మించాలని వున్న తన మనసులోని మాటను ఫోర్డ్‌కి చెప్పాడు. ఫోర్డ్ ఆ కోరికను నెరవేర్చాలనుకున్నారు. ఆ కట్టడ నిర్మాణం 2010 లో మొదలెట్టి మూడేండ్లలో పూర్తి చేశారు. 400 కోట్ల అంచనా వ్యయంలో 300 కోట్లు ఫోర్డ్ భరించగా, మిగిలిన 100 కోట్లు దాతల ద్వారా సమకూరింది.

## ఆలయం ప్రదేశం
భారతదేశంలో పశ్చిమబెంగాల్ రాష్ట్రంలోని మాయాపూర్ లో ఉంది. ఇస్కాన్ ప్రధాన కేంద్రం శ్రీధామం కూడా ఇక్కడే ఉంది.

## ఆలయ విశేషాలు
ఏడు లక్షల చదరపు అడుగుల విస్తీర్ణంలో నిర్మితమైన ఈ విశాలమైన దేవాలయంతో పాటు ఇక్కడ మూడు వందల మంది కూర్చోడానికి సరిపడేంత వైశాల్యంలో ప్లానెటేరియం, వైదిక విజ్ఞాన కేంద్రం నిర్మించారు.

## ఫోర్డ్ కుటుంబం
1980 లో సిడ్నీలో ఇస్కాన్ కార్యక్రమాలలో భాగమైన రథయాత్రలో శ్రీ కృష్ణ తత్వం అలవడిన ఫోర్డ్ పాల్గొన్నాడు. ఆ సందర్భంలో పశ్చిమ బెంగాల్ కు చెందిన ప్రవాస భారతీయురాలైన షర్మిల పరిచయమైంది. ఆమెకూడ కృష్ణ భక్తురాలు కావడముతో ఇద్దరి అభిప్రాయాలు కలిశాయి. అలా 1983 లో వారి వివాహం జరిగింది. ఈ దంపతులకు ఇద్దరు అమ్మాయిలు. వారు అమృత, అనీష. పిల్లలు పుట్టాక పోర్డ్ దంపతులు పిల్లలతో సహా ఉత్తర అమెరికాలోని గెయింస్ విల్కి వెళ్ళిపోయారు. ఎందుకంటే అక్కడ ఉత్తర అమెరికాలోకెల్ల అతి పెద్ద శ్రీకృష్ణ మందరిరం ఉంది. అక్కడ వుంటే తమ పిల్లలకు కృష్ణ తత్వం బాగా అలవడుతుందని వారి అభిప్రాయం.
## మూలాలు

## వెలుపలి లంకెలు

* ఈనాడు ఆదివారం: 5/5/2013

వర్గం:హిందూ దేవాలయాలు
వర్గం:పశ్చిమ బెంగాల్
పారసాం

**పారసాం**, విజయనగరం జిల్లా, కొత్తవలస మండలానికి చెందిన గ్రామం. 
## గణాంకాలు
;జనాభా (2011) - మొత్తం 	1,415 - పురుషుల సంఖ్య 	784 - స్త్రీల సంఖ్య 	631 - గృహాల సంఖ్య 	339
;

## మూలాలు

## వెలుపలి లంకెలు
కొర్లపాటివారి పాలెం

కొర్లపాటివారి పాలెం, తూర్పు గోదావరి జిల్లా, అంబాజీపేట మండలానికి చెందిన రెవెన్యూయేతర గ్రామం.
## ప్రముఖులు
thumb|కొర్లపాటి శ్రీరామమూర్తి :కవి, దర్శకుడు విమర్శకుడు, సాహితీ పరిశోధకుడు, నాటకకర్త, , ప్రయోక్త, కథకుడు, ఉత్తమ అధ్యాపకుడు.
కొర్లపాటి శ్రీరామమూర్తి: (అక్టోబర్ 17, 1929 - జూలై 26, 2011) కొర్లపాటివారి పాలెం గ్రామంలో **కొర్లపాటి మణ్యం**, **రత్నమణి** దంపతులకు మూడో సంతానంగా 1929 అక్టోబర్ 17 న శ్రీరామమూర్తి జన్మించాడు. కవి, విమర్శకుడు, సాహితీ పరిశోధకుడు, నాటకకర్త, దర్శకుడు, ప్రయోక్త, కథకుడు, ఉత్తమ అధ్యాపకుడు. బహువిధప్రతిభా సామర్థ్యాల్ని ప్రదర్శించిన విజ్ఞానఖని ఆచార్య కొర్లపాటి శ్రీరామమూర్తి. వేయి వసంతాలు మించి చరిత్ర ఉన్న తెలుగు సాహిత్యం లో శోధించి, సాధించిన మహత్తర ఇతివృత్తాలతో ప్రచురించిన రచనల సంఖ్య స్వల్పమే. తనలోని సృజనశీలతను అధ్యయన దిశగా కొత్త దారులు పట్టించిన పరిశోధక మేధావి ఆచార్య కొర్లపాటి శ్రీరామమూర్తి.

## మూలాలు

వర్గం:కోనసీమ


## వెలుపలి లంకెలు
వియ్యంపేట

**వియ్యంపేట**, ఆంధ్ర ప్రదేశ్ రాష్ట్రం, విజయనగరం జిల్లా, కొత్తవలస మండలంలోని గ్రామం. ఇది ఆంధ్రా ప్రాంతానికి చెందినది. ఇది జిల్లా హెడ్ క్వార్టర్స్ విజయనగరం నుండి పశ్చిమాన 41 కిమీ దూరంలో ఉంది. కొత్తవలస నుండి 1 కి.మీ., తెలంగాణ రాష్ట్ర రాజధాని హైదరాబాద్ నుండి 582 కి.మీ దూరంలో ఉంది. 

వియ్యంపేట పిన్ కోడ్ 535183 మరియు పోస్టల్ ప్రధాన కార్యాలయం కొత్తవలస.

చీడివలస (2 కిమీ), రామలింగాపురం (3 కిమీ), ముసిరం (3 కిమీ), దేవాడ (3 కిమీ), తుమ్మికపల్లి (4 కిమీ) వియ్యంపేటకు సమీప గ్రామాలు. వియ్యంపేట చుట్టూ ఉత్తరాన లక్కవరపుకోట మండలం, పశ్చిమాన కె.కోటపాడు మండలం, ఉత్తరాన వేపాడ మండలం, దక్షిణం వైపు పెందుర్తి మండలం ఉన్నాయి.

విశాఖపట్నం, అనకాపల్లి, భీమునిపట్నం, విజయనగరం వియ్యంపేటకు సమీపంలోని నగరాలు.

ఈ ప్రదేశం విజయనగరం జిల్లా మరియు విశాఖపట్నం జిల్లా సరిహద్దులో ఉంది. విశాఖపట్నం జిల్లా పెందుర్తి ఈ ప్రదేశం వైపు దక్షిణంగా ఉంది. ఇది బంగాళాఖాతానికి దగ్గరగా ఉంది. వాతావరణంలో తేమ ఉండే అవకాశం ఉంది.

## గ్రామంలో ప్రధాన పంటలు
వరి, అపరాలు, కాయగూరలు

## గ్రామంలో ప్రధాన వృత్తులు
వ్యవసాయం, వ్యవసాయాధారిత వృత్తులు

## మూలాలు

## వెలుపలి లంకెలు

వర్గం:కొత్తవలస మండలంలోని గ్రామాలు
తుమ్మికాపల్లి (కొత్తవలస మండలం)

alt=తుమ్మికాపల్లి గ్రామము, రైల్వేబ్రిడ్జి.|thumb|259x259px|తుమ్మికాపల్లి గ్రామము, రైల్వేబ్రిడ్జి.
**తుమ్మికాపల్లి **, ఆంధ్రప్రదేశ్ రాష్ట్రంలోని విజయనగరం జిల్లా, కొత్తవలస మండలానికి చెందిన జనగణన పట్టణం. 
## గణాంకాలు
2011 జనాభా లెక్కల ప్రకారం, తుమ్మికపల్లె పట్ణణంలో మొత్తం 1,277 కుటుంబాలు నివసిస్తున్నాయి.మొత్తం జనాభా 4,911 అందులో పురుషులు 2,461 మందికాగా, స్త్రీలు 2,450 మంది ఉన్నారు. సగటు లింగ నిష్పత్తి 996. పట్టణంలో 0-6 సంవత్సరాల వయస్సు గల పిల్లల జనాభా 465, ఇది మొత్తం జనాభాలో 9%గా ఉంది. 0-6 సంవత్సరాల మధ్య 237 మంది మగ పిల్లలు, 228 మంది ఆడ పిల్లలు ఉన్నారు. బాలల లింగ నిష్పత్తి 962, ఇది సగటు లింగ నిష్పత్తి (996) కంటే తక్కువ. అక్షరాస్యత రేటు 75.3%. విజయనగరం జిల్లాలో 58.9% అక్షరాస్యతతో పోలిస్తే తుమ్మికపల్లెలో అక్షరాస్యత ఎక్కువగా ఉంది. పురుషుల అక్షరాస్యత రేటు 86.06%, స్త్రీల అక్షరాస్యత రేటు 64.45%.

## మూలాలు

## వెలుపలి లంకెలు

వర్గం:జనగణన పట్టణాలు
వర్గం:విజయనగరం జిల్లా జనగణన పట్టణాలు
తెలంగాణ (అయోమయ నివృత్తి)

**తెలంగాణ** పేరుతోనున్న కొన్ని వ్యాసాలు:

* తెలంగాణ రాష్ట్రం - భారతదేశంలోని ఒక రాష్ట్రం.
* తెలంగాణా డ్రమెటిక్ అసోసియేషన్, వరంగల్
* తెలంగాణ ఉద్యమం - ప్రత్యేక తెలంగాణకై జరిగిన ఉద్యమం.
* తెలంగాణ రాష్ట్ర సమితి - తెలంగాణ రాష్ట్రానికి చెందిన ఒక రాజకీయ పార్టీ.
* తెలంగాణ విమోచనోద్యమం - 1948లో నిజాం నిరంకుశ పాలనకు వ్యతిరేకంగా జరిగిన ఉద్యమం
* తెలంగాణ శకుంతల - తెలుగు సినిమా నటి.
* తెలంగాణా సాయుధ పోరాటం - 1946-48 కాలంలో కమ్యూనిష్టులు జరిపిన ఉద్యమం.
* తెలంగాణ (సినిమా) - తెలుగు సినిమా.

తెలంగాణ జాతిపిత ప్రొఫెసర్ జయశంకర్ గారు
ఆశారెడ్డి

అమెరికాలో మునిసిపల్ జడ్జిగా ఎన్నికయిన మొట్టమొదటి భారతీయ వనిత **ఆశారెడ్డి**. ఈమె క్రిమినల్ డిఫెన్స్ లాయర్‌గా పనిచేస్తూ హ్యూస్టన్ మునిసిపల్ జడ్జిగా ఎన్నికయారు. ఈమె తండ్రి హైదరాబాదు‌లో ఇండియన్ ఎయిర్‌ఫోర్స్‌లో పైలట్‌గా పనిచేసిన వింగ్ కమాండర్ ఎస్.వి.ప్రసాద్, తల్లి ఇందిర. ఆశ ఉస్మానియా యూనివర్సిటీ లా కాలేజీ నుండి ఎల్.ఎల్.బి. పట్టాని పొందారు. ఆశకు 1983లో రామకృష్ణారెడ్డితో పెళ్లయింది. ఆ తరువాత రామకృష్ణారెడ్డికి అమెరికాలో ఉద్యోగం రావడంతో భర్తతోపాటు హ్యూస్టన్ వెళ్లారు. గృహిణిగానే, అమెరికాలో లా డిగ్రీ పూర్తి చేసి, రెండు వందల మంది విద్యార్థుల్లో రెండవ స్థానంలో నిలిచారు, అంతేకాక న్యాయశాస్త్రంలో పీహెచ్‌డీ చేసి టాపర్‌గా నిలిచారు. తరువాత కొంతకాలం ఆర్ధర్ అండర్సన్ అనే కంపెనీలో ఉద్యోగం చేశారు. న్యాయవాది వృత్తిపై ఉన్న మక్కువతో చేస్తున్న ఉద్యోగం మానేసి స్వంతంగా లా ప్రాక్టీస్ మొదలుపెట్టి అతి కొద్దికాలంలోనే క్రిమినల్ డిఫెన్స్ లాలో మంచి లాయర్‌గా పేరు సంపాదించారు. తరువాత ఎన్నో లా సంస్థలకు, ఇతర సంస్థలకు వివిధ స్థాయిల్లో పనిచేశారు. అంతేకాక వివిధ సామాజిక కార్యక్రమాల్లో చురుకుగా పాల్గొంటున్న ఈమెను గుర్తించి అక్కడివారు మునిసిపల్ జడ్జిగా ఎన్నుకున్నారు.

## సత్కారాలు
హెచ్-టెక్సాస్ పత్రిక ఈమెకు నాలుగు సంవత్సరాలు హ్యూస్టన్‌లో ఉన్నతమైన లాయర్‌గా రేటింగ్ ఇచ్చింది. ఈమె ప్రతిష్ఠాత్మకమైన ఇండో-అమెరికన్ చారిటీ ఫౌండేషన్ బోర్డ్‌లో 2012-2013 వరకు సభ్యురాలిగా ఉన్నారు. 2003 సంవత్సరంలో న్యాయవాద వృత్తిలో ప్రతిభ సాధించినందుకుగాను ‘తానా’ వారు ఆమెను ఉన్నత పురస్కారంతో సత్కరించారు.

## మూలాలు
సాక్షి దినపత్రిక - 18-06-2014

వర్గం:హైదరాబాదు వ్యక్తులు
వర్గం:అమెరికా వ్యక్తులు
వర్గం:ఉస్మానియా విశ్వవిద్యాలయం పూర్వ విద్యార్ధులు
వర్గం:ప్రవాసాంధ్రులు
బోడగుంట

**బోడగుంట,** కృష్ణా జిల్లా, మోపిదేవి మండలానికి చెందిన  రెవెన్యూయేతర   గ్రామం.

బోడగుంట గ్రామం (సుకోతుపురం)  గ్రామంలో ఎంతోమంది విద్యావంతులు,మేధావులు వున్నారు.బోడగుంట (సుకోతుపురం) లో క్రిస్ట్బిబాప్టిస్ట్ చర్చ్ ఊరికి మకుటం 2000 జనాభా కలిగిన దళిత గ్రామంగా చెప్పుకో వచ్చు, 100 సంవత్సరాల చరిత్ర గలిగిన సి బి సి ఎన్ సి స్కూల్ ఉండేది కాల క్రమేణా అది ఎంపీపీ స్కూల్ గా అభివృద్ధి చెందింది..

## గ్రామ భౌగోళికం
సముద్రమట్టానికి 6 మీ.ఎత్తులో ఉంది.

## గ్రామానికి రవాణా సౌకర్యాలు
గ్రామానికి కనీస రవాణా సౌకర్యాలు లేవు ,ప్రక్కన ఉన్న మోపిదేవి రావాలి అన్నా చల్లపల్లి వెళ్లి చుట్టూ తిరిగి రావసిన పిరిస్థితి..

## గ్రామానికి వ్యవసాయం, సాగునీటి సౌకర్యం
వ్యవసాయం 

సాగునీటి అవసరాలు బాగానే ఉన్నాయి. 

## గ్రామ పంచాయతీ
ఈ గ్రామం మోపిదేవి 2000 జనాభా ఉన్న గ్రామం అయిన గ్రామానికి గ్రామ పంచాయతి లేక పోవడం శోచనీయం...
## గ్రామంలో ప్రధాన పంటలు
వరి, అపరాలు, కాయగూరలు

## గ్రామంలో ప్రధాన వృత్తులు
వ్యవసాయం. వ్యవసాయాధారిత వృత్తులు
## మూలాలు

ఈ గ్రామం చల్లపల్లి జమీన్ రాణి  పుట్టింటి సంతానం గా భావిస్తారు...

## వెలుపలి లింకులు

వర్గం:మోపిదేవి మండలంలోని రెవెన్యూయేతర గ్రామాలు
సహర్సా జిల్లా

thumb|సహర్సా సమీపంలోని చండికా స్థాన ఆలయం
బీహార్ రాష్ట్ర 39 జిల్లాలలో **సహర్సా** జిల్లా ఒకటి. సహర్సా పట్టణం జిల్లాకు కేంద్రంగా ఉంది. కోసి డివిజన్‌లో ఇది పెద్ద భూభాగాన్ని ఆక్రమించి ఉంది.
జిల్లావైశాల్యం 1,696 చ.కి.మీ. జనసంఖ్య 1132413, గ్రామీణ జనసంఖ్య 1052264, నగరప్రాంత జనసంఖ్య 80149. 1954 ఏప్రిల్1 ఈ జిల్లాను రూపొందించారు.దీని నుండి ఇతర జిల్లాలు 
వేరుచేసిన తరువాత జిల్లా వైశాల్యం తగ్గింది. ఈ జిల్లా నుండి రూపొందించబడిన జిల్లాలో ప్రధాన జిల్లా మాధేపురా.

## భౌగోళికం
సహర్సా జిల్లా వైశాల్యం 1687 చ.కి.మీ ఇది రష్యా దేశంలోని బేరింగ్ ద్వీపం వైశాల్యానికి సమానం.

## సరిహద్దులో
సహర్సా జిల్లా పశ్చిమ సరిహద్దులో ఉన్న కోసి నది విస్తారంగా చేపలు ఉన్నాయని భావిస్తున్నారు. సహస్రా మామిడి, లిచి పండ్లకు ప్రసిద్ధి.

## ఆర్ధికం
2006 గణాంకాల ప్రకారం పచాయితీ రాజ్ మంత్రిత్వశాఖ భారతదేశ జిల్లాలు (640) లో వెనుకబడిన 250 జిల్లాలలో సహర్సా జిల్లా ఒకటి అని గుర్తించింది. బ్యాక్‌వర్డ్ రీజన్ గ్రాంటు ఫండు నుండి నిధులను అందుకుంటున్న బీహార్ రాష్ట్ర 36 జిల్లాలలో ఈ జిల్లా ఒకటి..

## విభాగాలు
జిల్లాలో 2 ఉప విభాగాలు ఉన్నాయి :- సహరస సాదర్, సింరి బక్తివర్పూర్

## [[2001]] లో గణాంకాలు

## ఇవి కూడా చూడండి
* సహర్సా – ముంసిపాలిటీ 
* బీహార్ రాష్ట్ర జిల్లాలు
* Bangaon| బంగావ్ గ్రామం
* సిహౌల్
* సహర్సా జిల్లాలోని గ్రామాలు

## మూలాలు

## బయటి లింకులు
* Saharsa Information Portal 
* Official website of Saharsa
* http://saharsa.in
* Saharsa news

* A village of mithila (BARA, Saharsa)

వర్గం:బీహార్ జిల్లాలు
వర్గం:Populated places in Mithila, India
వర్గం:కోసి డివిజను

వర్గం:1954 స్థాపితాలు
వర్గం:భారతదేశం లోని జిల్లాలు
హిజ్రాల పండగ

స్త్రీ, పురుష లక్షణాలున్న మిశ్రమ జాతిని నపుంసకులు లేదా హిజ్రాలు అని అంటారు. సభ్యసమాజం అనాదరణకు గురైన వీరు బిక్షాట మొదలైన వృత్తులలో జీవనం సాగిస్తుంటారు. ఆడ మగ పెళ్ళి చేసుకున్నట్లు వీరుకూడ ఉత్తిత్తి పెళ్ళి చేసుకుంటారు. ఆ వేడుక వీరికెంతో ఆనందాన్నిస్తుంది. ఆ కథా కమామీషే ఈ వ్యాసం.
## కువాగం గ్రామం
thumb|375x375px|తమిళనాడులోని విల్లుపురం జిల్లా, కవాగం గ్రామంలో చైత్రమాస పౌర్ణమి రోజున పలు ప్రాంతాలనుండి హిజ్రాలు వేలాదిగా వచ్చి కతాండవర్ (అరవన్) దేవత జాతరలో పాల్గొంటారు. (దేవత దృశ్య చిత్రం)
తమిళనాడులోని విల్లుపురం జిల్లాలోని కువాగం ఒక చిన్న గ్రామం. కాని చైత్రమాస పౌర్ణమి రోజున ఆ గ్రామంలో అతి పెద్ద ఉత్సవం జరుగుతుంది. పలు ప్రాంతాలనుండి హిజ్రాలు వేలాదిగా ఈ గ్రామం వస్తారు. కుతాండవర్ అనే ఆలయం ఈ గ్రామంలోనే ఉంది. కుతాండవర్ అనగా అర్జునుని కొడుకు ఐరావంతుడు.

## పురాణ గాద
హిజ్రాల కథనం ప్రకారం:మహాభారత యుద్ధం పాండవులు గెలవాలంటే ఒక మహా వీరుని బలిదానం ఇవ్వాలట. అలాంటి వీరులు పాండవులలో వున్నారు గానీ, వారిని బలి ఇవ్వడం శ్రీకృష్ణునకు ఇష్టం లేదు. అలాంటి వీరుడు అర్జునునికి నాగకన్యకు జన్మించిన ఐరావంతుడు గుర్తుకు వస్తాడు శ్రీకృష్ణునకు. ఈ విషయాన్ని ఐరావంతునకు చెప్పి అతన్ని ఒప్పిస్తాడు శ్రీ కృష్ణుడు. కాని ఐరావంతుడు ఒక షరతు పెడతాడు. అదేంటంటే బలికి ముందు తనకు వివాహం జరగాలని. బలికాబోయేవానికి పిల్లనెవరిస్తారని ఆలోచించిన శ్రీకృష్ణుడు తానే మోహినీ అవతారమెత్తి ఐరావంతున్ని పెండ్లాడతాడు. అలా మోహినీ అవతార అంశతోనే తాము పుట్టామని హిజ్రాల నమ్మిక. అందుకే ఐరావంతుణ్ణి తమ దేవునిగా కొలుస్తారు. ఆ దేవుడినే పెండ్లాడుతారు. ఆ సందర్భంగా జరిగే జాతరే కుతాండవర్ ఆలయ ఉత్సవం. 
## హిజ్రాలు పెళ్ళికూతురైన వేళ
ఈ రోజుకొరకు హిజ్రాలందరూ ఏడాదిపొడుగునా ఎదురుచూస్తుంటారు. వారం ముందునుండే పలు ప్రాంతాలనుండి హిజ్రాలు విల్లుపురం చేరుకొని పూటకో విధంగా అలంకరించుకొని వీదులలో నృత్యం చేస్తూ పాటలు పాడుతూ ఆనందిస్తారు. ఆ సందర్భంగా హిజ్రాలకు నృత్యం, అందాల పోటీలు కూడా నిర్వహిస్తారు. ఆతర్వాత హిజ్రాలందరూ ఆలయమున్న కువాగం గ్రామం చేరుకొని ఐరావంతుణ్ణి భక్తి శ్రద్ధలతో పూజిస్తారు. కళ్యాణోత్సవ రోజున హిజ్రాలందరూ పట్టుచీరలు ధరించి పెళ్ళికూతురులాగ అలంకరించుకొని ఐరావంతుని దర్శనానికి వెళ్ళి పూజారులతో పసుపు తాడును తాళిగా కట్టించు కుంటారు. 
## అంతలోనే వైదవ్యం
అలా తాళికట్టించుకున్న హిజ్రాలు ఆ రాత్రంతా ఆలయంలోనే ఆడుతూ పాడుతూ సంతోషంగా గడుపుతారు. చెక్కలతో చేసిన ఐరావంతుని విగ్రహాన్ని ఊరంతా ఊరేగిస్తారు. తెల్లవార జామున ఐరావంతుని బలికి సూచనగా విగ్రహం తలను తీసేస్తారు. అంతవరకు ఆనందోత్సవాలతో ఆడిపాడిన హిజ్రాలందరూ ఐరావంతుడు బలైనాడని గుండెలు బాదుకొంటూ జుట్టు విరబోసుకొని హాహాకారాలు చేస్తూ తమ విచారాన్ని వెలుబుచ్చుతారు. ఆ తరువాత తాళిని తెంపేసి, గాజులను పగులగొట్టి స్నానంచేసి వైవిధ్యానికి చూచికగా తెల్లని చీర కట్టుకొని ఆ ఊరు విడిచి తమ తమ స్వగ్రామాలకు చేరుకుంటారు. ఆ విధంగా ఆ ఉత్సవం ముగుస్తుంది. ప్రతియేడు చైత్ర పౌర్ణమి నాడు ఈ వుత్సవం జరుగుతుంది. ఆ వుత్సవం కొరకు హిజ్రాలందరూ ఎదురుచూస్తుంటారు. హిజ్రాలకు ఇదే అతి పెద్ద పండగ.

## మూలాలు

## వెలుపలి లంకెలు
* ఈనాడు ఆదివారం: 2013 ఏప్రిల్ 21.

వర్గం:పండుగలు
ఆంధ్రప్రదేశ్ చిహ్నం

కుడి|frameless|226x226px
**ఆంధ్రప్రదేశ్ అధికారిక చిహ్నం** అనగా ఆంధ్రప్రదేశ్ రాష్ట్ర ప్రభుత్వ రాజముద్ర. ఇది వృత్తాకారం రూపంతో మధ్యలో పూర్ణఘటం (అక్షయపాత్ర) కలిగివుంది. పూర్ణఘటం కింద మూడు సింహాల చిహ్నం ఉంటుంది. బాహ్య వలయం దిగువన "సత్యమేవ జయతే" అని తెలుగులో వుండగా, అంతర్ వలయాలలో పైన "ఆంధ్రప్రదేశ్ ప్రభుత్వం", కింద ఎడమ వైపున ANDHRA PRADESH (ఆంగ్ల లిపి), కుడి వైపున आन्ध्र प्रदेश (దేవనాగరి లిపి) అని ఉంది. ఆంధ్రప్రదేశ్ తెలుగులో ఒకే పదంగా వుండగా, ఇతర లిపులలో అంధ్ర, ప్రదేశ్ అని రెండు పదాలుగా ఉన్నాయి.
## చరిత్ర

2500 సంవత్సరాల నాటి అమరావతి బౌద్ధస్థూపంలోని పూర్ణఘటం బొమ్మ ఆధారంగా ఆంధ్రప్రదేశ్ అధికారిక చిహ్నం తయారు చేశారు. ఈ చిహ్నం మధ్యలో వున్న పూర్ణఘటం 1956 లో ప్రథమంగా వాడుకలోకి వచ్చినా తరువాత అనూహ్యంగా పూర్ణకుంభంగా మారిపోయి వాడబడింది. 2018 ఆగస్టు 15న తిరిగి పూర్ణఘటంగా వాడుట ప్రారంభమైంది. పూర్ణఘటం అంటే అక్షయపాత్ర. దీనిచుట్టూ తామరపూలు మొగ్గలు ఉన్నాయి. దీనిని విదికుడు అనే చర్మకారుడు చెక్కినట్లు చరిత్రలో ఉంది.

## ఇవీ చూడండి
* తెలంగాణ అధికారిక చిహ్నం
## మూలాలు

వర్గం:ఆంధ్రప్రదేశ్
వర్గం:ఆంధ్రప్రదేశ్ ప్రభుత్వం
వర్గం:భారత రాష్ట్ర చిహ్నాలు
లీ డి ఫారెస్ట్

**లీ డి ఫారెస్ట్** (ఆగష్టు 26, 1873 - జూన్ 30, 1961) తన ఖాతాలో 180 పైగా పేటెంట్లను వేసుకున్న ఒక అమెరికన్ ఆవిష్కర్త. ఇతను "కనిపించని గాలి యొక్క రహస్య సామ్రాజ్యాన్ని నేను కనుగొన్నాను" అనే ప్రసిద్ధ వ్యాఖ్యతో తనకు తానే "రేడియో పితామహుడు" (ఫాదర్ ఆఫ్ రేడియో) అనే పేరు పొందాడు. చలన చిత్రాల తెర మీద బొమ్మకు తగ్గట్లుగా మాట, సంగీతం కూడా జత చేసి వార్నర్‌ సోదరులు ఓ సంచలనాత్మక విజయం సాధించగా, తెర మీది బొమ్మకు తగ్గట్లుగా శబ్దాన్ని జత చేసే 'ఫోనో ఫిల్మ్‌' ప్రక్రియను లీ డి ఫారెస్ట్‌ కనిపెట్టారు. 1904లో జాన్ ఆంబ్రోస్ ఫ్లెమింగ్ మొదటి రేడియో ట్యూబ్, డయోడ్‌ను కనిపెట్టగా, 1906లో రాబర్ట్ వాన్ లీబెన్, లీ డి ఫారెస్ట్ స్వతంత్రంగా ట్రయోడ్ అని పిలిచే యాంప్లిఫైయర్ ట్యూబ్‌ను అభివృద్ధి చేశారు. తరచుగా 1907లో లీ డి ఫారెస్ట్ వాక్యూమ్ ట్యూబ్ (శూన్య నాళిక) ను కనిపెట్టడంతో ఎలక్ట్రానిక్స్‌ ప్రారంభమైనట్లు చెప్పబడుతుంది. తరువాత 10 ఏళ్ల కాలంలోనే, ఆయన కనిపెట్టిన పరికరాన్ని రేడియో ట్రాన్స్‌మిటర్‌లు, రిసీవర్‌లలో ఉపయోగించారు, అంతేకాకుండా సుదూర టెలిఫోన్ కాల్‌లకు కూడా దీనిని ఉపయోగించడం జరిగింది.

## చిత్రమాలిక

File:Triode tube 1906.jpg|De Forest Audion from 1906
File:Lee De Forest with Audion tubes.jpg|Audion ట్యూబ్ లతో లీ డీ ఫారెస్ట్ 
File:Mary Mayo (1892-1957) who married Lee DeForest.jpg|లీ డి ఫారెస్ట్ మూడో భార్య మేరీ మాయో


## మూలాలు

## ఇతర లింకులు

*Lee de Forest, American Inventor
*Dr. Lee De Forest internet radio project & forum
*
*Lee De Forest at IEEE
*Lee De Forest  at National Inventors Hall of Fame
*
*Stephen Greene's ''Who said Lee de Forest was the "Father of Radio"?''
* Eugenii Katz's Lee De Forest
* Cole, A. B., "*[https://web.archive.org/web/20050310182353/http://earlyradiohistory.us/audi1916.htm Practical Pointers on the Audion]: Sales Manager – De Forest Radio Tel. & Tel. Co.*," QST, March, 1916, pages 41–44:
* Hong, Sungook, "*[http://www.ieee.org/organizations/history_center/Che2004/Hong.pdf A History of the Regeneration Circuit: From Invention to Patent Litigation]*" University, Seoul, Korea (PDF)
* PBS, "''Monkeys''"; a film on the Audion operation (QuickTime movie)
* Adams, Mike, *Lee de Forest and the Invention of Sound Movies, 1918-1926*, The AWA Review (vol. 26, 2013).

వర్గం:1873 జననాలు
వర్గం:1961 మరణాలు
వర్గం:అమెరికా శాస్త్రవేత్తలు
ఆరవేటి శ్రీనివాసులు

**ఆరవేటి శ్రీనివాసులు**  ప్రసిద్ధ రేడియో కళాకారులు.
## జీవిత విశేషాలు
జానపద కవిబ్రహ్మ ఆరవేటి శ్రీనివాసులు కడప జిల్లా పులివెందుల నియోజక వర్గం చిన్నరంగాపురం  1947లో అశ్వర్థమ్మ, వెంకట రమణ అను దంపతులకు జన్మించారు. పాఠశాల స్థాయి నుంచే బాల నటుడిగా రంగస్థలంపై నటించారు. కడప రేడియో స్టేషన్‌లో జానపద గేయప్రయోక్తగా పనిచేశారు. దీంతో కడప జిల్లాకే కాకుండా రాయలసీమ వ్యాప్తంగా సుపరిచితులు. వీరి నాటకాలు అశేషాంధ్ర రేడియో శ్రోతలను ఉర్రూతలూగించాయి. ప్రసిద్ధ రంగస్థల నటుడుగా, దర్శకుడుగా అనేక అవార్డులు పొందారు. వీరు రచించిన “తొందరపడి ఒక కోడి ముందే కూసింది’, “బార్డర్‌ పాలెగాళ్లు’, “గుర్రమ్మ నవ్వింది’, “కుక్కమేలు’, “తనదాక వస్తే అమ్మనన్నారు వదిలేయ్‌’, “నడిరేయి స్వరాజ్యం’ వంటి కథలు మంచి పేరును తెచ్చిపెట్టాయి. “ఆరవేటి’ కథలు అను పేరుతో కథ సంకలనాలను విశాలాంధ్రవారు ప్రచురించారు. ఆరవేటిగారు సినిమా రంగంలో కూడా రాణించారు. రంగమహల్‌ రహస్యం, గుండెలు తీసిన మొనగాడు సినిమాలకు రచయితగా వ్యవహరించారు. అంత:పురం సినిమాలకు డైలాగులు రాశారు. 8సంవత్సరాల వయసులో సినీనటి భానుమతితో పురస్కారం అందుకున్నారు. వీరు రచించిన “ఈ కథను మర్చండి” నాటకం 14బాషలలో అనువదించబడింది. రేడియో నాటక నిర్వహణకు 4 సార్లు జాతీయ అవార్డు అందుకున్నారు. 1981లో ఆంధ్రప్రదేశ్ ప్రభుత్వం జానపద సాహిత్య అకాడమి డైరెక్టర్‌గా ఉన్నారు. 1993లో మద్రాస్‌ తెలుగు అకాడమి జానపద సంగీత సేవకు గుర్తింపుగా ఉగాది పురస్కారం పొందారు.

## మూలాలు

## ఇతర లింకులు
* ఆంధ్ర ప్రభ వ్యాసం

వర్గం:1947 జననాలు
వర్గం:రేడియో ప్రముఖులు
వర్గం:తెలుగు రచయితలు
వర్గం:కడప జిల్లా ఆకాశవాణి ప్రయోక్తలు
వర్గం:కడప జిల్లా నాటక రచయితలు
రెడ్డిపూడి

**రెడ్డిపూడి**, కృష్ణా జిల్లా, ముదినేపల్లి మండలానికి చెందిన రెవెన్యూయేతర గ్రామం

## గ్రామ భౌగోళికం
ఇది సముద్రమట్టానికి 8 మీ.ఎత్తులో ఉంది.

## గ్రామంలో విద్యా సౌకర్యాలు
మండల పరిషత్ పాఠశాల

## గ్రామానికి రవాణా సౌకర్యాలు
ముదినేపల్లి, సింగరాయపాలెం నుండి రోడ్దురవాణా సౌకర్యం ఉంది. రైల్వేస్టేషన్: విజయవాడ 60 కి.మీ

## గణాంకాలు
## మూలాలు
నల్లమేకలవారిపాలెం

**నల్లమేకలవారిపాలెం** గుంటూరు జిల్లా దుగ్గిరాల మండలానికి చెందిన రెవెన్యూయేతర గ్రామం.

## గ్రామ పంచాయతీ
ఈ గ్రామం, ఈమని గ్రామ పంచాయతీ పరిధిలోని ఒక శివారు గ్రామం.

## గ్రామంలోని దర్శనీయ ప్రదేశములు/ దేవాలయాలు
### శ్రీ రామాలయం
ఈ పురాతన ఆలయం చాలా పల్లంగా ఉండటంతో వర్షం వస్తే, ఇబ్బందిగా మారుతున్నది. అందువలన నూతన ఆలయం నిర్మాణం చేసారు. ఈ నూతన ఆలయంలో 2014, జూన్-18, బుధవారం నాడు, పవిత్ర వేదమంత్రాల మధ్య, విఘ్నేశ్వర పూజ, హోమం నిర్వహించి, దేవుని స్తంభాకార ప్రతిమను ప్రతిష్ఠించారు. ఈ కార్యక్రమానికి విచ్చేసిన భక్తులతో గ్రామం కిటకిటలాడినది. అనంతరం వేలాదిమంది భక్తులకు అన్నసంతర్పణ నిర్వహించారు.

## మూలాలు

వర్గం:దుగ్గిరాల మండలం లోని రెవెన్యూయేతర గ్రామాలు
హెలిక్యామ్

రిమోట్ ద్వారా నియంత్రించే కెమెరా కలిగిన చిన్న హెలికాప్టర్ **హెలిక్యామ్**. విహంగ చిత్రాలు లేదా చలన చిత్రాలను తీసేందుకు ఈ హెలిక్యాం ఉపయోగపడుతుంది. ఈ హెలిక్యామ్‌ కెమెరా నిర్వాహకునితో నియంత్రించబడుతూ పైన ఎగురుతూ ఫోటోలను, వీడియోలను తీస్తుంది. ఈ హెలిక్యామ్‌ వ్యవస్థ ఇద్దరు ఆపరేటర్ల నియంత్రణలో నియంత్రించబడుతుంది, ఒకరు హెలిక్యాం పైలట్‌గా, మరొకరు కెమెరామెన్‌గా నియంత్రిస్తారు. హెలికాం లక్షణాల్లో ఒకటి సౌలభ్యంగా చిన్న పరిమాణాన్ని కలిగి ఉండటం. 4 చదరపు మీటర్ల అనుకూలమైన స్థలం ఉన్న అన్నిచోట్ల టేకాఫ్, లాండ్ అయ్యేట్లుగా ఉంటుంది. ఈ హెలిక్యామ్‌లు 15 నుండి 30 నిమిషాలు పాటు ఏకధాటిగా ఎగరగలవు, చార్జింగ్ తగ్గినపుడు కిందికి దింపి కొన్ని సెకన్లలోనే ఫుల్ ఛార్జింగ్ ఉన్న బ్యాటరీలను అమర్చుకోవచ్చు. 

## మూలాలు

వర్గం:కెమెరా
వర్గం:ఫోటోగ్రఫీ
కొత్తగూడెం (తిప్పర్తి

**కొత్తగూడెం**, నల్గొండ జిల్లా, తిప్పర్తి మండలానికి చెందిన గ్రామం 

## చుట్టుప్రక్కల మండలాలు
 
ఈ గ్రామానికి చుట్టుప్రక్కల వున్న మండలాలు. వేములపల్లిమండలం. తూర్పున, నకిరేకల్ మండలం ఉత్తరాన, నల్గొండ మండలం పడమరన కెతె పల్లి మండలం ఉత్తరాన ఉన్నాయి., 
మిర్యాలగూడ, సూర్యాపేట, కోదాడ, మాచర్ల మున్నగు పట్టణాలు ఈ గ్రామానికి సమీపములో ఉన్నాయి.

## ప్రయాణ సౌకర్యములు
ఈ గ్రామానికి సమీపములో వున్న గ్రామం మిర్యాలగూడ. ఇక్కడ రైల్వే స్టేషను కూడా ఉంది. ఇక్కడి నుండి పరిసర గ్రామాలకు రోడ్డు వసతి కలిగి బస్సుల సౌకర్యము ఉంది. ఇక్కడి నుండి ఇతర సుదూర ప్రాంతాలకు రైలు రవాణ వసతి ఉంది. ఖాజీపేట రైల్వేస్టేషను ఇక్కడికి 119 కి.మీ దూరములో ఉంది.
కె.వి.వేమారెడ్డి

**కె.వి.వేమారెడ్డి** ఆంధ్ర ప్రదేశ్ రాష్ట్రానికి 1971-1972లో నాలుగవ శాసనసభాపతిగా పనిచేశాడు. ఇతను భారత జాతీయ కాంగ్రెస్ పార్టీకి చెందిన రాజకీయ నాయకుడు. ఇతను 1955లో భారత జాతీయ కాంగ్రెస్ పార్టీ తరపున అనంతపురం జిల్లా కదిరి శాసనసభా నియోజక వర్గం నుంచి శాసనసభకు ఎన్నికైనాడు.
## ప్రారంభ జీవితం
ఇతను చిత్తూరు జిల్లా మదనపల్లిలోని థియోసాఫికల్ కళాశాలలో విద్యాభ్యాసం చేసాడు. మద్రాసు న్యాయ కళాశాల నుండి ఎల్.ఎల్.బి. పట్టా పొందాక న్యాయవాద వృత్తిని స్వీకరించి పబ్లిక్ ప్రాసిక్యూటర్ గా చాలా కాలం పనిచేసాడు. అనంతపురం జిల్లా పరిషత్ చెయిర్‌మన్‌గా పనిచేసాడు. ఆపై రాయలసీమ డెవలప్‌మెంట్ బోర్డ్ అధ్యక్షునిగా, సెంట్రల్ బ్యాంక్ అధ్యక్షునిగా, డిస్ట్రిక్ట్ బోర్డ్ అధ్యక్షునిగా పనిచేసాడు.

## రాజకీయ జీవితం
ఇతను 1952వ సంవత్సరంలో అనంతపురం జిల్లా కదిరి నియోజకవర్గం నుండి ఉమ్మడి మద్రాసు శాసనసభకు ఎన్నికయ్యాడు. 1955లో రెండవ శాసనసభకు, 1967లో నాలుగవ శాసనసభకు కదిరి నియోజకవర్గం నుండి ఎన్నికయ్యాడు. 
1967-68, 1968-69 సంవత్సరాలలో అనుగత చట్ట నిర్మాణ కమిటీ అధ్యక్షుడిగా పనిచేసాడు.
1970-71, 1971-72 సంవత్సరాలలో అంచనాల కమిటీ అధ్యక్షునిగా పనిచేసాడు.
### శాసనసభాపతిగా
1971 డిసెంబరు 2వ తేదీన ఇతను ఇచ్చిన రూలింగ్ ప్రకారం దురుద్దేశ్యంతో, శాసనసభ ప్రతిష్ఠను దిగజార్చాలనే లక్ష్యంతో ఎవరైనా వ్యవహరించినట్లైతే అది సభా ఉల్లంఘన కిందకు వస్తుంది.

## మూలాలు

వర్గం:ఆంధ్రప్రదేశ్ శాసనసభ స్పీకర్లు
వర్గం:అనంతపురం జిల్లా నుండి ఎన్నికైన శాసన సభ్యులు
నాదెండ్ల మనోహర్

**నాదెండ్ల మనోహర్‌** ఆంధ్ర ప్రదేశ్ రాష్ట్ర శాసనసభా స్పీకరుగా పనిచేశారు, ఇతను జనసేన పార్టీకి చెందిన రాజకీయ నాయకుడు. ఇతను తెనాలి శాసనసభా నియోజక వర్గం నుంచి శాసనసభకు ప్రాతినిధ్యం వహించాడు. ఇతను ఆంధ్ర ప్రదేశ్ ముఖ్యమంత్రిగా పనిచేసిన నాదెండ్ల భాస్కరరావు కుమారుడు. నాదెండ్ల మనోహర్ అక్టోబర్ 2018లో జనసేన పార్టీలో చేరాడు. 2019 ఏపీ అసెంబ్లీ ఎన్నికల్లో గుంటూరు జిల్లా తెనాలి అసెంబ్లీ స్థానం నుంచి పోటీచేసి ఓడిపోయాడు. 

## విద్య
నాదెండ్ల మనోహర్ కాలేజ్ ఆఫ్ కామర్స్ అండ్ బిజినెస్ మేనేజ్మెంట్, ఉస్మానియా యూనివర్సిటీ నుంచి ఎంబీఏ పట్టా పొందాడు.

## బయో ప్రొఫైల్
మనోహర్ 2004, 2009 సార్వత్రిక ఎన్నికలలో తెనాలి శాసనసభ నియోజకవర్గం నుంచి కాంగ్రెస్ పార్టీ తరపున ఎమ్మెల్యేగా ఎన్నికయ్యారు. ఆయన 2009లో ఆంధ్ర ప్రదేశ్ శాసనసభ డిప్యూటీ స్పీకర్‌గా, ఆ తర్వాత కిరణ్ కుమార్ రెడ్డి ముఖ్యమంత్రిగా బాధ్యతలు చేపట్టిన తర్వాత 2011 జూన్‌లో శాసనసభ స్పీకర్‌గా నియమితుడై 2011 నుంచి 2014 వరకు ఉమ్మడి ఆంధ్రప్రదేశ్‌కు చివరి స్పీకర్‌గా పని చేశారు. నాదెండ్ల మనోహర్‌ ఆంధ్రప్రదేశ్ రాష్ట్ర వి‌భజన తర్వాత 2014లో కాంగ్రెస్ పార్టీ తరఫున తెనాలి నుంచి పోటీ చేసి ఓడిపోయాడు. ఆయన 2018 అక్టోబర్‌లో జనసేన పార్టీలో చేరి 2019 ఎన్నికల్లో తెనాలి నియోజకవర్గం నుంచి పోటీ చేసి ఓటమి పాలయ్యాడు.

ఆయన కాంగ్రెస్ పార్టీ ద్వారా రాజకీయాల్లోకి అడుగుపెట్టి  వివిధ హోదాల్లో పార్టీకి పనిచేశాడు, ఆంధ్ర ప్రదేశ్ కాంగ్రెస్ కమిటీ జనరల్ సెక్రటరీగా ఉన్నప్పుడు ఆంధ్ర ప్రదేశ్‌లో NSUI, యూత్ కాంగ్రెస్ అభివృద్ధిపై దృష్టిసారించాడు.

## అభిరుచులు
మనోహర్ జాతీయస్థాయి టెన్నిస్ ఆటగాడు. ఇతను దేశ విదేశాలలో అనేక పోటీలలో పాల్గొన్నాడు. ఇతను 1986 నేషనల్ గేమ్స్‌లో కాంస్య పతకాన్ని సాధించాడు.
## మూలాలు

వర్గం:ఆంధ్రప్రదేశ్ శాసనసభ స్పీకర్లు
వర్గం:జీవిస్తున్న ప్రజలు
వర్గం:1964 జననాలు
వర్గం:జనసేన పార్టీ రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2009)
శ్యామ్ కె. నాయుడు

**శ్యామ్ కె. నాయుడు** తెలుగులో పనిచేసిన  ఛాయాగ్రాహకుల్లో ఒకరు. ఈయన సోదరుడు ఛోటా కె. నాయుడు కూడా చాయాగ్రాహకులుగా పనిచేసారు. పూరీ జగన్నాథ్ తెరకెక్కించిన సినిమాల్లో చాలావాటికి ఈయన ఛాయాగ్రాహకుడిగా పనిచేసారు.

## పనిచేసిన సినిమాలు
### 1995 - 2000

### 2000 - 2005

### 2005 - 2010

### 2010 - 2017

## మూలాలు

వర్గం:తెలుగు సినిమా ఛాయాగ్రహకులు
మార్టిన్ కూపర్

**మార్టిన్ కూపర్** (జననం: 1928 డిసెంబరు 26న, చికాగో, ఇల్లినాయిస్, యునైటెడ్ స్టేట్స్‌లో) వైర్లెస్ కమ్యూనికేషన్ పరిశ్రమలో ఒక అమెరికన్ మార్గదర్శకుడు, అసాధ్యుడు. రేడియో స్పెక్ట్రం నిర్వహణలో ఇతని నూతనత్వం గుర్తించబడింది, ఈ రంగంలో ఇతను పదకొండు పేటెంట్లు పొందాడు. కూపర్ 1970లో మోటరోలా కంపెనీలో ఉన్నప్పుడు మొదటిసారి హ్యాండ్హెల్డ్ మొబైల్ ఫోన్ (కార్ ఫోన్‌కు భిన్నంగా) ఆలోచన చేశాడు, తరువాత అతను అతని నేతృత్వంలోని బృందం దానిని అభివృద్ధి చేసి మార్కెట్ లోనికి తీసుకువచ్చారు. చరిత్రలో హ్యాండ్హెల్డ్ సెల్యులార్ ఫోన్ కాల్ చేయబడిన మొట్టమొదటి వ్యక్తిగా గుర్తించబడిన ఇతన్ని "సెల్‌ఫోన్ పితామహుడు"గా పరిగణిస్తారు.

## మూలాలు
వర్గం:1928 జననాలు
వర్గం:జీవిస్తున్న ప్రజలు
వర్గం:అమెరికా ఆవిష్కర్తలు
చింతోపు

**చింతోపు,** నెల్లూరు జిల్లా తోటపల్లిగూడూరు మండలానికి చెందిన రెవెన్యూయేతర గ్రామం. 
 

## గ్రామంలోని దేవాలయాలు
శ్రీ మార్తమ్మ అమ్మవారి ఆలయం:- ప్రతి సంవత్సరం మూడురోజుల నిర్వహించే, గ్రామదేవత మార్తమ్మ ఉత్సవాలు, 2014, జూన్- 20, శుక్రవారం నాడు, ఘనంగా ప్రారంభమైనవి. శుక్రవారం అమ్మవారికి, ప్రత్యేకపూజలు నిర్వహించి, తీర్ధప్రసాదాలు పంపిణీచేసినారు. 

## మూలాలు
శ్రీలంక సంచార జాతులు

**శ్రీలంక సంచార జాతులు**, భారతదేశంతో ప్రాచీన సంబంధాలు కలిగిన తెగల సమూహం. వీరంతా, సంచార జీవులు కావడం వల్ల, దీవి అంతటా కనిపిస్తారు. వీరు మాతృభాష తెలుగు. వివిధ ప్రభుత్వాలు, స్వచ్ఛంద సంస్థలు,క్రైస్తవ మిషనరీలు, వీరు ఒక ప్రాంతంలో స్థిరపడేందుకు ప్రయత్నం చేసాయి. అందువల్ల, వీరు కొన్ని గ్రామాలలో స్థిరపడుతున్నారు. సింహళీయులు వీరిని **అహికుంటికలు**గానూ, తమిళులు, ముస్లిములు వీరిని **కుఱవరులు**గానూ పిలుస్తారు. సోది చెప్పడం, పాములనాడించడం, పచ్చ బొట్లు పొడవడం, కోతులను, కుక్కలను ఆడించడం ద్వారా బతుకుని వెళ్ళదీస్తారు. గ్రామాలలో స్థిరపడుతున్న కొందరు రైతులుగానూ, రైతు కూలీలుగానూ కూడా జీవనాన్ని సాగిస్తున్నారు. వీరు స్థిరపడిన ప్రాంతాన్ని బట్టి సింహళము,తమిళము కూడా మాట్లాడగలరు. వీరు ఇటీవలికాలం వరకూ ప్రాథమికంగా హిందువులైనప్పటికీ, పెక్కు శాతం మంది క్రైస్తవానికి, బౌద్ధానికి మతాంతరీకరణ చెందుతున్నారు.

శ్రీలంక సంచార జాతులలోని కులాలు,
* అహికుంటికలు  - పాములనాడించేవారు 
* రామకుళవరలు - కోతులనాడించేవారు
* వాగైలు      - సోది చెప్పేవారు.

## మూలాలు

వర్గం:శ్రీలంక
నరసరామయ్యపల్లె

**నరసరామయ్యపల్లె** కడప జిల్లా చింతకొమ్మదిన్నె మండలానికి చెందిన రెవెన్యూయేతర గ్రామం.

## గ్రామ విశేషాలు
కడప-పులివెందుల రహదారిపై, ఫాతిమా కళాశాల వద్ద  లోపలకు ఉన్న ఈ గ్రామం చేరుకోవడానికి సరియైన రహదారి లేదు. ఈ గ్రామానికి చెందిన శ్రీ మల్లికార్జున యాదవ్ ఖమ్మం లో జాయింటు కలెక్టరుగా పనిచేయుచున్నారు. వీరు స్వంతగ్రామంపై మమకారంతో, కడప జిల్లా కలెక్టరు శ్రీ కోన శశిధర్ తో మాట్లాడి గ్రామానికి రు. 21 లక్షల వ్యయంతో, సిమెంటు రహదారి నిర్మింపజేసినారు. ఈ రహదారికి రెండువైపులా మొక్కలు నాటించినారు.

## మూలాలు
ఛోటా కె. నాయుడు

**ఛోటా కె. నాయుడు** తెలుగు ఛాయాగ్రాహకుల్లో ఒకరు. వీరి సోదరుడైన శ్యామ్ కె. నాయుడు కూడా తెలుగులో ఛాయాగ్రాహకులే. తెలుగులోనే కాక తమిళ్, హిందీ భాషల్లోనూ ఛోటా కె. నాయుడు పనిచేసారు.

## తెలుగులో పనిచేసిన సినిమాలు
### 1990 - 1995

### 1995 - 2000

### 2000 నుండి ఇప్పటి వరకు

వర్గం:తెలుగు సినిమా ఛాయాగ్రహకులు
నాయకుడు (అయోమయ నివృత్తి)

**నాయకుడు** పేరుతోనున్న వివిధ వ్యాసాలు:

*నాయకుడు (సినిమా) - 1987లో విడుదలైన తమిళ అనువాద చిత్రం.
*నాయకత్వం - ఎవరైనా ఒక వ్యక్తి ఇతరుల సహాయం, సామాజిక మద్దతుతో దక్కించుకొనే ఒక ప్రక్రియగా నాయకత్వం వర్ణించబడింది.
*రాజకీయ నాయకుడు - రాజకీయవేత్త
*నాయకుడు – వినాయకుడు - అక్కినేని నాగేశ్వరరావు నటించిన తెలుగు సినిమా.
*కావ్య నాయకుడు - భారతీయ పురాణాలలో, శాస్త్ర కావ్యాలలో ఎలా ఉండాడో, అతని లక్షణాలేమిటో వివరించిన వ్యక్తి.
కుద్దిరాం

**కత్యాచార్యులపేట**, శ్రీకాకుళం జిల్లా, ఆమదాలవలస మండలానికి చెందిన రెవెన్యూయేతర గ్రామం. 

## మూలాలు

## వెలుపలి లంకెలు
పతివాడ నారాయణస్వామి నాయుడు

thumb|పతివాడ నారాయణస్వామి నాయుడు
**పతివాడ నారాయణస్వామి నాయుడు** భారతదేశ రాజకీయ నాయకుడు. నెలిమర్ల నియోజకవర్గంగా ఏర్పడక ముందు భోగాపురం నియోజకవర్గం నుంచి అతను ఆరుసార్లు గెలిచి రికార్డు సృష్టించాడు.

## జీవిత విశేషాలు
అతని స్వగ్రామం  విజయనగరం జిల్లా, పూసపాటిరేగ మండలానికి చెందిన రెల్లివలస   గ్రామం.

## రాజకీయ జీవితం
2014 సార్వత్రిక ఎన్నికలలో విజయనగరం జిల్లా నెల్లిమర్ల శాసనసభా నియోజకవర్గం నుంచి ఆంధ్ర ప్రదేశ్ శాసనసభకు శాసనసభ్యునిగా ఎన్నికైనాడు. ఇతను భోగాపురం శాసనసభా నియోజకవర్గం నుండి 1983, 1985, 1989, 1994, 1999, 2004 సంవత్సరాలలో 7సార్లు శాసనసభ్యునిగా ఎన్నికయ్యాడు. అతను తెలుగు దేశం పార్టీ ఆవిర్భావం నుండి జరిగిన ఎన్నికలలో 2009 శాసనసభ ఎన్నికలలో మినహా ఏడు సార్లు శాసనసభ్యునిగా ఎన్నికయ్యాడు. తెలుగుదేశం పార్టీ వ్యవస్థాపకుడు నందమూరి తారక రామారావు హయాంలో టీడీపీ ఆవిర్భావ సమయంలో అతను పార్టీలోకి వచ్చాడు. ఒక దఫా మంత్రి పదవిని చేపట్టాడు.

## ప్రొటెం స్పీకర్‌గా
ఆంధ్ర ప్రదేశ్‌ గవర్నర్‌ నరసింహన్‌ 20-06-2014న  ఆంధ్ర ప్రదేశ్‌ శాసనసభ ప్రొటెం స్పీకర్ ‌గా పతివాడ నారాయణ స్వామి నాయుడు చేత రాజ్‌భవన్‌లో ప్రమాణస్వీకారం చేయించారు.

## మూలాలు

వర్గం:తెలుగుదేశం పార్టీ రాజకీయ నాయకులు
వర్గం:ఆంధ్రప్రదేశ్ శాసనసభ స్పీకర్లు
వర్గం:విజయనగరం జిల్లా నుండి ఎన్నికైన శాసన సభ్యులు
వర్గం:విజయనగరం జిల్లా రాజకీయ నాయకులు
వర్గం:ఆంధ్రప్రదేశ్ శాసన సభ్యులు (2014)
వర్గం:ఆంధ్రప్రదేశ్ శాసన సభ్యులు (2004)
వర్గం:ఆంధ్రప్రదేశ్ శాసన సభ్యులు (1999)
వర్గం:ఆంధ్రప్రదేశ్ శాసన సభ్యులు (1994)
వర్గం:ఆంధ్రప్రదేశ్ శాసన సభ్యులు (1989)
వర్గం:ఆంధ్రప్రదేశ్ శాసన సభ్యులు (1985)
తాటాకులదిన్నె

**తాటాకులదిన్నె** నెల్లూరు జిల్లా కొడవలూరు మండలానికి చెందిన రెవెన్యూయేతర గ్రామం.

## మూలాలు
రాణి కీ వావ్

గుజరాత్‌లోని పఠాన్ పట్టణంలో ఉన్న చారిత్రక ఏడు భూగర్భ అంతస్తుల బావి **రాణి కి వావ్**. ఈ బావికి యునెస్కో ప్రపంచ వారసత్వ ప్రదేశాల ( వరల్డ్ హెరిటేజ్ సైట్స్) జాజితాలో చోటు దక్కింది. 11 వ శతాబ్దంలో నిర్మించిన ఈ బావిని పఠాన్ రాజు సిద్ధార్థజైసింగ్ నిర్మించారు. ఇందులో గంగాదేవి ఆలయం కూడా నిర్మించారు. ఖతార్‌లోని దోహాలో జరిగిన వరల్డ్ హెరిటేజ్ కమిటీ సమావేశంలో యునెస్కో ఈ బావిని ప్రపంచ వారసత్వ కట్టడాల జాబితాలో చేర్చినట్లు ప్రకటించింది. ఒకే నిర్మాణం కింద భూగర్భ నీటి వనరులను వాడుకోవడంలో నాటి సాంకేతిక అభివృద్ధికి రాణి కీ వావ్ అత్యద్భుత నిదర్శనంగా నిలిచిందని, భారత్‌లో నాటి ప్రత్యేక భూగర్భ నిర్మాణ కౌశలానికి, కళాత్మకతకు ఇది ఒక ఉదాహరణ అని ఈ సమావేశంలో యునెస్కో కొనియాడింది. 2018 జూలై 19 న రిజర్వు బ్యాంకు అఫ్ ఇండియా విడుదల చేసిన కొత్త వంద రూపాయల నోటు పై రాణి కి వావ్ ను మోతీఫ్ గా ప్రచురించారు.

## చరిత్ర
సా.శ. 1022 - 1063 మధ్యన రాణి ఉదయమతి ఈ బావిని కట్టించారు. సోలంకి రాజ్యాన్ని పాలించిన తన భర్త, రాజు ఒకటో భీందేవ్ గుర్తుగా ఈ బావిని నిర్మించారు. తొమ్మిది వందల ఏళ్లకు పైగా ఘన చరిత్ర ఉన్న ఈ బావి అప్పట్లో సరస్వతి నదికి వచ్చిన వరదల వల్ల మట్టిలో కూరుకుపోయింది.

## బాగోగులు
దాదాపు ఏడు శతాబ్దాలపాటు వరదలకు మట్టిలో కూరుకుపోయిన ఈ బావిని 1980ల్లో భారత పురావస్తుశాఖ వారు గుర్తించి అది పాడవకుండా తగిన చర్యలు చేపట్టారు.

## శిల్పకళా శోభితమైన గోడలు
ఈ బావి 209 అడుగుల పొడవు, 65 అడుగుల వెడల్పు, 88 అడుగుల లోతుతో చూడ్డానికి ఓ భూగర్భ కోటలా ఉంటుంది. రాతితో నిర్మించిన దీంట్లో ఎటుచూసినా స్తంభాలపై శిల్ప సంపద ఉట్టి పడుతుంది. రాణి కీ వావ్ బావి నిర్మాణంలో శిల్పకళకు అత్యంత ప్రాధాన్యమిచ్చారు, ఈ శిల్పాలలో విష్ణువు యొక్క దశవతారాలైన కల్కి, రామ, నరసింహ, వామన, వారాహి శిల్పాలు, మహిషాసురమర్ధిని మాత శిల్పాలు, నాగకన్య, యోగిని వంటి అందమైన స్త్రీల శిల్పాలు, సోలా శృంగారం అని పిలవబడే 16 రకాల శైలులగా ఆకర్షణీయంగా కనిపించే అప్సర శిల్పాలు ఉన్నాయి. ఈ బావి అడుగున ఓ సొరంగం ఉందని, అది 28 కిలోమీటర్ల పొడవు ఉండేదని ఇప్పుడు మట్టితో నిండిందని చెబుతారు. ఇప్పుడు బావి అడుగున కొన్ని నీళ్లు మాత్రమే ఉన్నాయి. దీన్ని రోజూ వేలాది సంఖ్యలో దేశవిదేశీ పర్యాటకులు సందర్శిస్తుంటారు.

## చిత్రమాలిక

File:Rani Ki Vav, Above View.JPG|పై నుంచి చూసినపుడు రాణి కీ వావ్
File:Rani ki Vav Vishnu.jpg|రాణి కీ వావ్ లోపల విష్ణు శిల్పం


## మూలాలు
సాక్షి దినపత్రిక - 23-06-2014
ఈనాడు దినపత్రిక - 29-06-2014

వర్గం:ప్రపంచ వారసత్వ ప్రదేశాలు
వర్గం:భారతదేశం లోని ప్రపంచ వారసత్వ ప్రదేశాలు
వర్గం:11వ శతాబ్ద నిర్మాణాలు
వర్గం:గుజరాత్ పర్యాటక ప్రదేశాలు
వర్గం:గుజరాత్ పురావస్తు ప్రాంతాలు
వర్గం:గుజరాత్ జాతీయ ప్రాముఖ్యత స్మారక చిహ్నాలు
వర్గం:గుజరాత్ చరిత్ర
గోల్కొండ వజ్రాలు

thumb|250x250px|గ్రేట్ మొగల్ డైమండ్ ప్రతి రూపం

**గోల్కొండ వజ్రాలు** భారతదేశానికి చెందిన వజ్రాలు. ఇవి ఆ కాలంలో ప్రస్తుత ఆంధ్రప్రదేశ్, తెలంగాణ రాష్ట్రాలలో ఒక నిర్దిష్ట భౌగోళిక ప్రాంతంలో తవ్వినవి. కుతుబ్ షాహి రాజవంశం (గోల్కొండ సుల్తానులు) పాలనలో (16వ శతాబ్దం -17 వ శతాబ్దం) ప్రస్తుత ఆంధ్రప్రదేశ్ రాష్ట్రంలోని కృష్ణానది పరివాహక తీర ప్రాంతాన ఉన్న  (ప్రధానంగా కోళ్లూరు  గనులు) గనుల  నుండి సేకరించి, కోతకు హైదరాబాదు నగరానికి రవాణా చేయబడ్డాయి. వాటికి మెరుగు పెట్టడం, దాని విలువ మదింపు కట్టడం, అమ్మకం లాంటి లావాదేవీలకు హైదరాబాదులోని గోల్కొండ ఒక వజ్రాల వాణిజ్య కేంద్రంగా స్థిరపడింది.19 వ శతాబ్దం చివరి వరకు, ప్రపంచంలోని అతిపెద్ద అత్యుత్తమమైన వజ్రాల వాణిజ్యకేంద్రాలలో గోల్కొండ మార్కెట్ ఒకటిగా గుర్తించబడింది.ఆ విధంగా 'గోల్కొండ డైమండ్' అనే పురాణ పేరు గోల్కొండకు పర్యాయపదంగా మారింది.

కోహినూర్,   నస్కాక్, ఆర్క్ డ్యూక్, హోప్,  దారియా ఇ నూర్, రీజెంట్  డ్రెస్ డెన్ గ్రీన్, ఆర్లోవ్, నిజాం, జాకబ్ తో పాటు ఇప్పుడు కనబడని  ఫ్లొరెంటీన్ ఎల్లో, అక్బర్ షా, గ్రేట్ మొగల వజ్రాలు , గోల్కొండ గనుల్లో లభించినవే.

ప్రధానమైన కోళ్లూరు గనుల (ప్రస్తుతం గుంటూరు జిల్లా) తో పాటు   దక్షిణ భారతదేశంలో కృష్ణానది ప్రాంతంలో ఇతర గనుల వుండేవి.  వజ్రాలతో పాటు, ఈ ప్రాంతం లోహపాత్రలు, ముత్యాలు, మసాలాదినుసులు, వస్త్రాలకు ప్రముఖ వాణిజ్య కేంద్రంగా వుండేది.  

2013 ఏప్రిల్ 17న న్యూయార్క్‌లో క్రిస్టీస్ సంస్థ నిర్వహించిన వేలంలో ఆర్చ్‌డ్యూక్‌ జోసెఫ్‌ అనే పేరుగల 76 క్యారెట్ల వర్ణరహిత వజ్రం 211 కోట్ల రూపాయల ధర పలికింది.  ఈ వజ్రానికి క్లారిటీ, కట్‌, క్యారెట్‌ అనే మూడు అంశాల్లో ఎంతో విశిష్టత వుంది. హైదరాబాద్  చరిత్రకారుడు ముహమ్మద్ సఫిల్లా   గోల్కొండలోని అన్ని గనుల నుండి జరిగిన ఉత్పత్తి 12 మిలియన్ క్యారెట్లు  వుంటుందని అంచనా వేశాడు.

## చరిత్ర
భారతదేశంలోని రెండు ప్రధాన సముద్ర ఓడరేవులైన సూరత్, మచిలీపట్నం మధ్య గోల్కొండ సుల్తానేట్ ఉంది.ఈ పట్టణం వజ్రాలకు వాణిజ్య కేంద్రంగా అభివృద్ధి చేయబడింది.కుతుబ్ షాహి పాలకుల ఆధ్వర్యంలో, గోల్కొండ కోట సమీపంలో వజ్రాల అభివృద్ధికి చేయబడింది. వజ్రాల వ్యాపారంలో పాల్గొన్న శ్రామిక శక్తి ఆకాలంలో సుమారు 100,000 మంది వరకు ఉండేవారు. మధ్యయుగ వజ్రాల వ్యాపారం ప్రపంచవ్యాప్తంగా ఉన్న ప్రయాణికులను ఆకర్షించింది.ఇప్పటి పాలకలు వారికి సౌకర్యాలను ఏర్పాటు చేసారు.వ్యాపారులు ఉండటానికి,వ్యాపారం చేయడానికి, ముఖ్యంగా యూరప్,మధ్య ఆసియా నుండి ప్రయాణించేవారికి తగిన భద్రత కల్పించారు.2016 నవంబర్ 5 ది హిందూ దిన పత్రిక, (మను ఎస్. పిళ్ళై ) ప్రకారం , ప్రఖ్యాత ఫ్రెంచ్ యాత్రికుడు, ఆభరణాల వ్యాపారి జీన్-బాప్టిస్ట్ టావెర్నియర్, గోల్కొండలోని ఒక చెరశాలలో ఉంచిన గ్రేట్ టేబుల్ డైమండ్ అనే ఫ్లాట్ డైమండ్‌ను చూసినట్లు పేర్కొన్నారు. 'గోల్కొండ డైమండ్స్'లో ప్రెంచ్ దేశానికి చెందిన జీన్ డి థెవెనోట్, ఫ్రాంకోయిస్ బెర్నియర్ ఉన్నారు.

## కోహినూర్ డైమండ్

thumb|250x250px|కోహినూర్ వజ్రానికి ప్రతిరూపం
భారత దేశానికి చెందిన అన్ని వజ్రాలలో రంగులేని కోహినూర్ డైమండ్ అత్యంత విలువగలది.ఇది అత్యంత ప్రసిద్ధిచెందిన కోళ్లూరు గనులు నుండి సేకరించందని చరిత్ర ద్వారా తెలుస్తుంది.కోళ్లూరు మైన్ అత్యంత ప్రసిద్ధ వజ్రాల గనులలో ఒకటి. కోహినూర్ డైమండ్  ప్రస్తుతం యునైటెడ్ కింగ్‌డమ్ యాజమాన్యంలో ఉంది.

## ఇవికూడా చూడండి
* నిజాం వజ్రం
* కోహినూరు వజ్రం
* మహా మొగల్ డైమండ్
* జాకబ్ డైమండ్
* గోల్కొండ వజ్రం

## మూలాలు

## వెలుపలి లంకెలు

వర్గం:ప్రఖ్యాత వజ్రాలు
వర్గం:భారతదేశ చరిత్ర
వి ఆర్ రాసాని

**డా.వి.ఆర్.రాసాని** గా తెలుగు సాహిత్య లోకానికి పరిచయమైన **రాసాని వెంకట్రామయ్య** రాయలసీమ వాసి. రాసాని కథ, నవల, నాటక కర్తగా, విమర్శకుడిగానే గాక కవిగా, కాలమిస్టుగా, నాటక ప్రయోక్తగా కూడా ప్రసిద్ధుడే. వీరి రచనలు ఇతర భాషలలోకి కూడా అనువాదం చేయబడ్డాయి.

## రచనలు

### కథా సంపుటాలు
మెరవణి, పయనం, మావూరి కతలు, శ్రీకృష్ణదేవరాయల కథలు.

### నవలలు
చీకటిరాజ్యం, మట్టి బతుకులు, చీకటిముడులు, బతుకాట, ముద్ర, వలస, పరస, ఏడోగ్రహం.

### నాటికలు
స్వర్గానికి ఇంటర్వ్యూ, దృష్టి, జలజూదం, నేలతీపి, మనిషి పారిపోయాడు.

### నాటకాలు
కాటమరాజు యుద్ధము, మాతృశ్రీ తరిగొండ వెంగమాంబ, చెంచు నాటకం, అఙ్ఞాతం.

### పరిశోధనా గ్రంథాలు
రాయలసీమ వేడుక పాటలు, లోచూపు, జానపద గేయాలలో పురాణాలు, వేడుకపాటలు, పని పాటలు.

### సంకలనాలు
తెలుగు కథ - దళిత, మైనారిటీ, గిరిజన, బహుజన జీవితం, కథా వార్షిక - 10 సంకలనాలు (సహ సంపదకత్వం)

### కాలమ్ రచనలు
రాయలసీమ నటరత్నాలు (కామధేను దినపత్రిక)
ఇది తిరుపతి (ఆంధ్రప్రభ వారపత్రిక)
మావూరి కతలు (ఆంధ్రభూమి దినపత్రిక)
లోకూలు (కళాదీపిక పక్షపత్రిక).

## మూలాలు

వర్గం:తెలుగు కథా రచయితలు
వర్గం:తెలుగు నవలా రచయితలు
వర్గం:తెలుగు రచయితలు
వర్గం:తెలుగు కవులు
ఖైటోసాన్

**ఖైటోసాన్** (ఆంగ్లం: **Chitosan**) ఒక సరళ పోలిసాకరైడ్. వందశాతం డిఎసిటైల్ చెయబడిన చిటిసన్ ను ఖైటోసాన్ అంటారు. చిటిసన్ సమృద్ధిగా రొయ్యలు, పీతలు,, ఇతర సముద్ర జలచరాలు పెంకులలో లభిస్తుంది. ఖైటోసాన్ ను చిటిసన్ తో సోడియం హైడ్రాక్సైడ్ చర్య ద్వారా తయారుచేస్తారు. ఖైటోసాన్ ప్రపంచంలో అత్యంత సమృద్ధిగా లభించే బయోడిగ్రేడబుల్ పదార్థాలలో ఒకటి. ఖైటోసాన్ ను వాణిజ్య, బయోమెడికల్, వ్యసాయం, వైద్యంలో ఉపయోగిస్తారు.
thumbnail|కుడి|ఖైటోసాన్

## తయారీ , లక్షణాలు
 
ఖైటోసాన్ ను చిటోశాన్లను 100% డిఎసిటైల్ చేయడం ద్వారా తయారు చేస్తారు. వాణిజ్యపరంగా ఖైటోసాన్ ను రొయ్యలు, పీతలు,, ఇతర సముద్ర జలచరాల పెంకులలో ఉండే చిటిసన్ ను క్షార విశ్లేషణ చర్య ద్వారా ఉత్పత్తి చేస్తారు. వాణిజ్యపరంగా ఉత్పత్తి చేయబడిన ఖైటోసాన్ అణు బరువు 3800 డాల్టన్, 60 నుండి 100% డిఎసిటైల్ సమూహాలను కలిగి ఉంటాయి. ఖైటోసాన్ లోనీ ఎసిటైల్, డిఎసిటైల్ సమూహాలను స్పెక్ట్రోస్కోపీ ద్వారా తెలుసుకోవచ్చు. 60 నుండి 100% డిఎసిటైల్ చేయబడిన చిటిసన్ ను ఖైటోసాన్ గా ఉపయోగిస్తారు. ఖైటోసాన్ అమినో సమూహాలను కలిగి ఉండడం వల్ల నీటిలో సాపేక్షంగా కరిగే స్వభావం కలిగి ఉంటాయి. నీటి లోఖైటోసాన్ pKa విలువ ~ 6.5, తటస్థంగా ఉంటుంది. ఆమ్లలలో ఖైటోసాన్ లోనీ అమినో సమూహాలు ప్రోటాన్ లను గ్రహించడం ద్వారా pKa విలువ 6.5 కంటే తక్కువగా ఉంటుంది.

## ఖైటోసాన్ ఉపయోగాలు
### వ్యసాయంలో ఉపయోగాలు
వ్యసాయంలో ఖైటోసాన్ ను ప్రధానంగా ఒక సహజ విత్తనశుద్ధి కారకంగా, మొక్కల పెరుగుదల పెంచడానికి కూడా ఉపయోగిస్తారు. చిటోశాన్ మొక్కలలోని కిరణజన్య సంయోగం క్రియ ప్రోత్సహిస్తుంది, మొక్కల పెరుగుదల పెంచుతుంది, పోషక తీసుకునే ఉద్దీపన, అంకురోత్పత్తి పెంచుతుంది. పత్తి, మొక్కజొన్న, బంగాళాదుంపలు, సోయాబీన్స్, చక్కెర, టమోటాలు, గోధుమ, అనేక ఇతర విత్తనశుద్ధి లేదా విత్తనాలు పూతగా ఉపయోగిస్తారు. ఖైటోసాన్ విత్తనా నాణ్యతను మెరుగుపరచి కూరగాయలు, పండ్లు దిగుబడిని పెంచుతుంది. ఖైటోసాన్ మొక్కలకు ఫంగల్ ఇన్ఫెక్షన్ నుంచి తమను తాము రక్షించుకునే అంతర్లీన సామర్ద్యము బాగా మెరుగుపరుస్తూది. వాణిజ్యపరంగా బయోడిగ్రేడబుల్ ఖైటోసాన్ ఉత్పత్తులను పెరిగిన మొక్కలు, పంటలపై ఉపయోగం అనుమతించబడింది.
### బయోమెడికల్ ఉపయోగాలు
 
ఖైటోసాన్ ఎర్ర రక్త కణముల యొక్క కణ త్వచం మధ్య ఫలకికలు వేగంగా అభివృద్ధి చేస్తుంది కనుక దీనిని తరచుగా హెమోస్టాటిక్ ఎజెంట్ గా ఉపయోగిస్తారు. ఖైటోసాన్ అణువులు తటస్థ ద్రావణంలో స్థిరమైన నిర్మాణం కలిగి ఉంటాయి, కానీ ఆమ్ల ద్రావణంలో కరిగిపోతుంది. ఖైటోసాన్ లోని ఈ తత్వాన్ని సాధ్యమైనంత వరకు శరీరములో మందులు రవాణా చేయడానికి ఉపయోగించవచ్చు.

### నీటి వడపోత
ఖైటోసాన్ నీటి నుండి భాస్వరం, భారీ ఖనిజాలు, నూనెలు తొలగిస్తుంది, కనుక దీనిని నీటిని శుద్ధి చేయడానికి వాడుతున్నారు. ఖైటోసాన్ ను నీటిని వడపోత విధానంలో హానికర అవక్షేపణ రేణువులు తొలగించుటకు ఉపయోగించవచ్చు. నీటిని వడపోత విధానంలో ఖైటోసాన్ ను ఇసుక తొకలిపి వాడినప్పుడు 99% వరకు అవక్షేపలు తొలగిపోతాయి. అయితే, బురద ఇసుకను మాత్రమే వడపోతకు వాడినప్పుడు 50% వరకు అవక్షేపలు తొలగించవచ్చు.
ఖైటోసాన్ పలు ఆహార, వైద్యపరమైన పరిశోధనలు చేయడానికి కూడా వాడుతున్నారు.
## మూలాలు

వర్గం:రసాయన పదార్థాలు
క్రొమటోగ్రఫి

**క్రోమటోగ్రఫీ** (ఆంగ్లం:**Chromatography**) () అనునది ప్రయోగశాలలో మిశ్రమాలను విభజించు ఒక ప్రక్రియ. రెండు పదాల గ్రీకు పదం, క్రోమా అనగా "రంగు", గ్రాఫీన్ అనగా "రాయడానికి అని అర్ధము. క్రొమటోగ్రఫీ పద్ధతిని ముఖ్యముగా మిశ్రమ సమ్మేళనాలను అతి సూక్ష్మ స్థాయిలో వేరు చేయటానికి ఉపయోగిస్తారు.
క్రొమటోగ్రఫీని మొదట రష్యన్ శాస్త్రవేత్త మిఖాయిల్ 1900 లో కనుగొన్నాడు. పత్రాలలో సహజంగా ఉండే వివిధ రంగులును కాగితం, ఇథనాల్ సహాయముతో వేరు చేసేనప్పుడు, ఒక క్రమపద్దతిలో వరుసగా ఆకుపచ్చ, నారింజ, పసుపు రంగులును కాగితం మీద ఏర్పడడం గమనించి, ఈ విధానాన్ని క్రొమటోగ్రఫీని అని నామకరణము చేసాడు. 1930, 1940 కాలంలో అనేక క్రొమటోగ్రఫీ పద్ధతులను అభివృద్ధి చేసారు.
## వివిధ క్రొమటోగ్రఫీ పద్ధతులు
ప్రస్తుతం అనేక క్రొమటోగ్రఫీ పద్ధతులు అందుబాటులో ఉన్నాయి. అందుబాటులో ఉన్నాముఖ్యమైన క్రొమటోగ్రఫీ పద్ధతులు, కాగితం క్రొమటోగ్రఫీ, సన్నని పొర క్రొమటోగ్రఫీ, వాయు క్రొమటోగ్రఫీ, ద్రావా క్రొమటోగ్రఫీ.

## కాగితం క్రొమటోగ్రఫీ
కాగితం క్రొమటోగ్రఫీ (పేపర్ క్రొమటోగ్రఫీ) ద్వారా సమ్మేళనాల స్వచ్ఛత కొరకు, సమ్మేళనాలలోని పదార్థాలు గుర్తించడానికి ఎక్కువగా ఉపయోగిస్తారు. ఈ పద్ధతిలో వడపోత కాగితం ద్వారా మిశ్రమ సమ్మేళనాలను ప్రత్యేకమైన ద్రావణంలో కలిపి పంపుతారు. మిశ్రమ సమ్మేళనాలలోని పదార్థాలు వివిధ వేగంతో వడపోత కాగితం ద్వారా ప్రసరించి నమూనా ఏర్పరుస్తాయి. ఈ విధముగా మిశ్రమ సమ్మేళనాలలోని వివిధ పదార్థాలను తెలుసుకోవడానికి కాగితం క్రొమటోగ్రఫీ ఉపయోగపడుతుంది
thumbnail
## ఉపయోగాలు
# నేర పరిశోధనలలో ఉపయోగించవచ్చు .
# ఆసుపత్రులలో ఇది ఒక రోగి యొక్క రక్త ప్రవాహంలో మద్యం స్థాయిలు గుర్తించడం ఉపయోగించవచ్చు 
# నీటి లోని కలుషితాల నిర్ణయించడానికి కోసం ఉపయోగించవచ్చు 
# కర్మాగారంలో ఉత్పత్తి అయిన రసాయనాల/ మందుల స్వచ్ఛత తెలుసుకోవడానికి ఉపయోగించవచ్చు. 
# కర్మాగారంలో ఉత్పత్తి అయిన మిశ్రమ సమ్మేళనాలను అతి సూక్ష్మ స్థాయిలో వేరు చేయటానికి ఉపయోగిస్తాః

## మూలాలు

## ఇతర లింకులు

*IUPAC Nomenclature for Chromatography
*Chromedia On line database and community for chromatography practitioners (paid subscription required) 
*Library 4 Science: Chrom-Ed Series
*Hydrophobic Interaction & Reversed Phase Chromatography Handbook
*Overlapping Peaks Program – Learning by Simulations
*Chromatography Videos – MIT OCW – Digital Lab Techniques Manual 
*Chromatography Equations Calculators – MicroSolv Technology Corporation 

వర్గం:భౌతిక శాస్త్రం
వర్గం:రసాయన శాస్త్రం
ట్రాన్స్‌పరెంట్ టేక్సటింగ్

thumb|సెల్ ఫోన్ టెక్స్టింగ్
పారదర్శక టెక్స్టింగ్ వ్యవస్థ పరికరం యొక్క వెనుక కెమెరా ఉపయోగించి నిరంతర నిజ సమయం వీడియో ఫీడ్, ఒక మొబైల్ పరికరం యొక్క టెక్స్ట్ సందేశ అనువర్తనం నేపథ్యం భర్తీ, కాబట్టి వినియోగదారునికి చెప్పారు చేయబడిన వాటిని చూడగలరు, వారు వెళుతున్న. ఎవరు ఆపిల్ ఇకపై అంతరాయం చెయ్యలేరు చెప్పారు?

పేటెంట్ పారదర్శకత ఫీచర్ వీడియో ఫీడ్ మారే ఒక టెక్స్టింగ్ సెషన్ లోపల ఒక పారదర్శకత బటన్ను నొక్కడం యూజర్ యాక్టివేట్ ఎలా వివరిస్తుంది. ఫీచర్ ఆపై టెక్స్ట్ బుడగలు ప్రత్యక్ష నేపథ్య వీడియో మీద భర్తీ కనిపిస్తుంది నిర్ధారిస్తుంది. టెక్స్ట్ తాము పేటెంట్ గమనికలు, అపారదర్శక లేదా సెమీ పారదర్శక ఉంటుంది బుడగలు.

## ఉపశీర్షిక-1
**వాకింగ్ సమయంలో టెక్స్టింగ్ ప్రమాదాలను**
వాకింగ్ ప్రమాదకరం సమయంలో టెక్స్టింగ్. వాషింగ్టన్ విశ్వవిద్యాలయం పరిశోధకులు అధ్యయనం సీటెల్ యొక్క ప్రధాన విభజనల 20 కార్యకలాపం వీక్షించారు, "సాంకేతిక, సామాజిక శుద్ధ అత్యధిక అపాయాన్ని టెక్స్ట్ సందేశ తో, క్రాసింగ్ సార్లు పెంచడానికి కనుగొన్నారు.

## ఉపశీర్షిక-2
సెల్ ఫోన్ డిపెండెన్సీ
నడచి N టెక్స్ట్ సాంకేతిక పాదచారులకు, కాదు వాహనదారులు కోసం రూపొందించబడింది ఎందుకంటే డ్రైవింగ్ టెక్స్ట్ ప్రజలు అడుగుతుంది.

కాని అటువంటి సాంకేతిక అభివృద్ధి తో, వాకింగ్, టెక్స్టింగ్ చేసే పాదచారులకు వారి సెల్ ఫోన్ లోకి చూడటం లేదు ఎవరైనా పరిసరాలవలన వంటి తెలుసుకోవాలి కాదని. అలాంటి దానికి అతను దాదాపు ఒక ఎలుగుబంటి వెళ్ళిపోయాడు ఆ తన యజమానితో ఒక టెక్స్టింగ్ సంభాషణ దృష్టి పేరు ఒక శివారు California పరిసరాల్లో నివేదించారు ఒకటిగా మరింత పరిస్థితులకు దారితీస్తుంది.
## ఉపశీర్షిక-3

## ఉపశీర్షిక-4

వర్గం:ఫోటోగ్రఫీ
ఆంధ్ర లయోలా కళాశాల

**ఆంధ్రా లయోల కళాశాల** ఆంధ్రప్రదేశ్ ఎన్టీఆర్ జిల్లా విజయవాడలో కలదు.

## స్ధాపితం

* ఆంధ్ర ప్రదేశ్ లోని ఒక కళాశాల. ఇది 1954 లో స్థాపించబడింది.

## నిర్వాహణ
* యేసు ప్రభువుకు చెందిన గురువులు ఈ సంస్థను నిర్వహిస్తున్నారు.

## విద్యావిధానం

* ఈ కళాశాల స్వయం ప్రతిపత్తి కలిగి, సంవత్సరానికి రెండు సెమిస్టర్లు విధానంలో పాఠ్యాంశాల బోధన జరుగుతుంది.

## విద్యార్ధులు
* ఇక్కడ విద్యార్థినీ-విద్యార్థులు ఇరువురు విద్యను అభ్యసించటానికి అనుకూలమైన వాతావరణం లభిస్తుంది.
## వసతులు
* విద్యార్థినీ-విద్యార్థులకు వేరువేరుగా వసతి గృహాలు ఉన్నాయి.
* క్యాంటీన్ అందుబాటులో ఉంది.
* విశాలమైన ఆట స్థలం కలిగివుంది.
* ద్విచక్ర వాహనాల పార్కింగ్ సదుపాయం ఉంది.

## గ్రంథాలయం
ఈ కళాశాలలో లక్షకు పైగా పుస్తకాలతో రెండు అంతస్థులలో అతి పెద్ద గ్రంథాలయం ఉంది. ఇది ఒక క్రైస్తవ మిషనరీ కళాశాల అయినప్పటికీ, ఇందులో హిందూ ఆధ్యాత్మిక గ్రంథాలు, ప్రాచీన తాళపత్ర గ్రంథాలు, సంస్కృతం, తెలుగు, హిందీ, ఆంగ్ల భాషలలో వేలాది పుస్తకాలు అందుబాటులో వున్నాయి. పుస్తకాలలో తెలుగులో భగవద్గీత, రామాయణం, భాగవతం, వేదాలు, బైబిల్, శతకాలు, కళలు, నాటకాలు, సంగీతం, చిత్రకళ, నిఘంటువులు, జీవిత చరిత్రలు, ట్రావెల్, మహాత్మ్యాలు, చరిత్ర, సంస్కృతి, హాస్యం, సూక్తులు, దేశభక్తి, నవలలు, సంకలనాలు, కాఫీటేబుల్ బుక్స్ గ్రంథాలయ సమాచారశాస్త్ర గ్రంథాలు, జర్నలిజం మొదలగునవి ఉన్నాయి. పరిశోధనా విద్యార్థులకోసం గ్రంథాలయంలో 20 కంప్యూటర్లు అందుబాటులో ఉన్నాయి.

## పూర్వ విద్యార్థులలో ప్రముఖులు
* ముక్కామల అప్పారావు -  అమెరికాలో వైద్య ప్రముఖులు
* పి.రమేష్ బాబు - ప్రముఖ హృద్రోగ నిపుణులు, రమేష్ హాస్పిటల్స్ వ్యవస్థాపకులు
* వై.యస్. రాజశేఖరరెడ్డి - ఏ.పి. మాజీ ముఖ్యమంత్రి
* లగడపాటి రాజగోపాల్, విజయవాడ మాజీ పార్లమెంట్ సభ్యులు 
* కనుమూరి రఘురామ కృష్ణ రాజు ఉప సభాపతి ఆ. ప్ర. శాసన సభ
* యార్లగడ్డ హరిచంద్ర ప్రసాద్, మాలక్ష్మి గ్రూప్ అధినేత
* జయప్రకాష్ నారాయణ్, లోక్ సత్తా పార్టీ నాయకుడు 
* ఇంద్రగంటి మోహన కృష్ణ, తెలుగు సినిమా దర్శకుడు
* బైర్రాజు రామలింగరాజు, సత్యం కంప్యూటర్స్ మాజీ చైర్మన్ 
* టి.ఆర్.ప్రసాద్ మాజీ క్యాబినెట్ సెక్రటరీ, ఆర్థిక సంఘం సభ్యుడు

## ప్రత్యేకతలు
* కళాశాల ప్రాంగణంలో ప్రతి రెండు సంవత్సరాలకు ఒకసారి సైన్స్ ఎగ్జిబిషన్ నిర్వహిస్తారు. 
* ఈ సైన్స్ ఎగ్జిబిషన్ లో సాంస్కృతిక కార్యక్రమాలు,  కొండపల్లి బొమ్మలు,  ఈ కళాశాల విజువల్ కమ్యూనికేషన్ విద్యార్థుల చిత్రకళా ప్రదర్శన, ప్రత్యేక ఆకర్షణగా నిలుస్తాయి.

## మూలాలు

## బయటి లింకులు
* Andhra Loyola College home page

వర్గం:ఆంధ్రప్రదేశ్ కళాశాలలు
వర్గం:1954 స్థాపితాలు
నిఫ్టీ

**నిఫ్టీ** నేషనల్ స్టాక్ ఎక్స్చేంజి వారి 50 అతి పెద్ద కంపెనీల స్టాకులతో కూడిన సూచిక. ఈ సూచికను వివిధ పారిశ్రామిక రంగాల నుండి ప్రముఖ కంపెనీల స్టాకులచే తయారు చేయబడినది. నిఫ్టీలోని 50 కంపెనీలను ఈ క్రింది పట్టికలో చూడవచ్చు.
thumbnail|నేషనల్ స్టాక్ ఎక్స్చేంజ్

పై సూచికకు నేషనల్ స్టాక్ ఎక్స్చేంజ్ ఎప్పటికప్పుడు సవరణలు చేస్తుంది.

ఉదాహరణకు మార్చి 28, 2014 నుండి జైప్రకాష్ అసోసియేట్స్ లిమిటెడ్ బదులుగా టెక్ మహీంద్ర లిమిటెడ్ ను, రాన్‌బాక్సీ లాబ్స్ లిమిటెడ్ బదులుగా యునైటెడ్ స్పిరిట్స్ లిమిటెడ్ ను నిఫ్టీలో చేర్చారు.

వర్గం:స్టాక్ ఎక్స్చేంజి
గూగుల్ స్వర శోధన

**గూగుల్ స్వర శోధన** లేదా **స్వరం ద్వారా శోధన** అనేది ఒక గూగుల్ ఉత్పత్తి. ఇది మొబైల్ ఫోన్ లేదా కంప్యూటర్లో మాట్లాడిన మాటలను పదాలుగా మార్చుకొని ఆ పదాలకు సంబంధించిన సమాచారాన్ని వెతికి చూపిస్తుంది. ఇది వాయిస్ యాక్షన్ కూడా, ఇది అండ్రాయిడ్ ఫోన్ కు మాటాదేశాలను ఇచ్చేందుకూ అనుమతిస్తుంది. ఈ ఫీచర్ ప్రస్తుతం యు.ఎస్, బ్రిటిష్ ఇంగ్లీష్, ఫ్రెంచ్, ఇటాలియన్, జర్మన్, స్పానిష్ వంటి కొన్ని భాషలకు మాత్రమే పరిమితమయివుంది. ఆండ్రాయిడ్ 4.1+ (జెల్లీ బీన్) లో ఉన్న ఈ ఫీచర్ "గూగుల్ నౌ"గా మార్చబడింది.

## గూగుల్.కామ్ లో గూగుల్ వాయిస్ సెర్చ్
 2011 జూన్ 14న రాబోయే రోజులలో గూగుల్.కాంలో వాయిస్ ద్వారా శోధించుట ప్రారంభిస్తామని గూగుల్ సెర్చ్ ఈవెంట్ కార్యక్రమంలో గూగుల్ ప్రకటించింది. కానీ గూగుల్, గూగుల్ క్రోం బ్రౌజర్ తో మాత్రమే వాయిస్ సెర్చ్‌కు మద్దతు నిచ్చింది.

## భారతీయ యాసలకూ చోటు
టైపింగ్ చేయకుండా నోటి మాటల ద్వారా వెతికి పెట్టే గూగుల్ వాయిస్ సెర్చ్ భారతీయ ఉచ్చారణలు, యాసలను గుర్తించేందుకు 700 మందితో దీనిపై పనిచేయించారు, ప్రముఖ శోధనా పదాలను వారితో చదివించి రికార్డ్ చేయించి తదనుగుణంగా మార్పులు చేశారు. అంగ్లాన్ని భారతీయ యాసలో మాట్లాడినా వాయిస్ సెర్చ్ గుర్తిస్తుంది, అయితే కొంచెం గట్టిగా మాట్లాడవలసి ఉంటుంది.

## మూలాలు
సాక్షి దినపత్రిక - 25-06-2014

వర్గం:గూగుల్
వర్గం:గూగుల్ సేవలు